title: Slender: The Arrival

text: Lauren on paennut kaivoksesta ja saapuu kauniille metsäalueelle. Hän löytää metsästä muutaman lapun lisää CR:ltä. Lauren löytää luolan, jonka edessä palaa valosoihtu tuoden hieman valoa luolaan. Luolassa hän löytää lisää lappuja CR:ltä. Hän löytää tiensä konttiin missä on lappu CR:ltä. Hän löytää myös television, ja pelaaja pääsee pelaamaan Katellä. Kate on piirtelemässä lappuja mutta kuulee omituista ääntä talosta ja päättää sulkea kaikki ovet ja ikkunat. Slenderman kuitenkin pääsee sisään ja Kate piiloutuu huoneeseensa ja hyppää ulos ikkunasta päättäen videon.


title: Slender: The Arrival

text: Videon loputtua Lauren lähtee kontista ja jatkaa luolaa takaisin, mutta ulos tullessaan hän huomaa, että valosoihtu on sytyttänyt koko metsän tuleen ja että Slenderman jahtaa häntä. Lauren pääsee tulimeren läpi ja ehtii radiotorniin ennen kuin Slenderman saa hänet kiinni. Laurenin taskulamppu sammuu, mutta hän jatkaa syvemmälle rakennukseen. Sokkeloisen käytävän päässä on ovi, ja kun Lauren astuu ovesta sisään, se paukahtaa kiinni hänen takanaan. Lauren näkee erilaisia seinään raaputettuja tekstejä. Käytävän päästä löytyy palava nuotio, videonauhuri ja CR:än palanut ruumis, jonka päälle on kaiverrettu suurella ”I FAILED YOU”.


title: Slender: The Arrival

text: "Slender: The Arrivalin" loppuja on yhteensä kolme. Osa on vanhoista versioista ja yksi on uudesta. Hardcore-loppu on hieman erilainen, ja Steam-loppu on pidempi ja sisältää muutaman erikoiskohtauksen.


title: Slender: The Arrival

text: Lauren laittaa videonauhurin päälle ja kuulee Katen ja CR:än juttelevan ja Katen itkevän. Molemmat alkavat kiljua paniikin vallassa. Yhtäkkiä video päättyy ja käytävän alussa oleva tuli sammuu. Ovi avautuu ja pelaajan ruudulle tulee kasvojen kuvia ja ikävää ääntä. Ruutu pimenee.


title: Slender: The Arrival

text: Lauren laittaa videonauhurin päälle ja kuulee Katen ja CR:än juttelevan ja Katen itkevän. Molemmat alkavat kiljua paniikin vallassa. Yhtäkkiä video päättyy ja käytävän alussa oleva tuli sammuu. Ovi avautuu ja pelaajan ruudulle tulee kasvojen kuvia ja ikävää ääntä. Ruutu pimenee ja Lauren tippuu tornin päältä maahan. Kamera jää kallellaan maahan, jättäen pelaajan siihen uskoon että Lauren joko kuoli pudotuksessa tai henkiin jäädessään muuttui Slendermanin Proxyksi. Ruutu pimenee.


title: Slender: The Arrival

text: Lauren laittaa videonauhurin päälle ja kuulee Katen ja CR:än juttelevan ja Katen itkevän. Molemmat alkavat kiljua paniikin vallassa. Yhtäkkiä video päättyy ja käytävän alussa olevat tuli sammuu. Ovi avautuu ja pelaajan ruudulle tulee kasvojen kuvia ja ikävää ääntä. Kuvien vaihtuessa Laurenia kohti juoksee luurankomainen olio (mahdollisesti Charlie Jr. Proxyna), joka tainnuttaa Laurenin. Lauren herää kellarissa ja huomaa, että olio on portaiden alapäässä ja estää Laurenin pakoyritykset. Ruudussa vilahtaa uudelleen naama ja ääntä. Kun pelaaja on löytänyt muutaman lapun kellarista, olio katoaa ja Lauren voi edetä yläkertaan. Lauren huomaa olevansa saman talon rauniossa, jotka näkyivät pelin ensimmäisessä luvussa. Hän kuulee naisen nyyhkytystä. Hetken etsimisen jälkeen Lauren löytää naisen, joka onkin Kate Proxy-muodossa, ja joka käy Laurenin päälle. Kamera sammuu ja palaa vielä rikkinäisenä, näyttäen, kuinka Laurenia raahataan pois. Kamera sammuu ja ruutu pimenee.


title: Slender: The Arrival

text: Kun pelaaja on läpäissyt alkuperäisen pelin, avautuu luku nimeltä Genesis. Luku on remake alkuperäisestä "Slender: The Eight Pages" -pelistä ja sisältää paremman näköisen ja vähemmän ohjelmointivirheitä sisältävän alkuperäisen Slender-tason. Kun pelaaja on kerännyt kaikki kahdeksan lappua, Slender tulee pelaajan eteen, ottaa tämän kiinni ja sanoo että ”I have plans for you Kate.” Tämä viittaa siihen että, Kate muuttui Slendermanin avustajaksi eli Proxyksi.


title: Slender: The Arrival

text: Pelin toiseksi viimeisessä versioissa on salainen taso, jonne pääsee ensimmäisestä luvusta. Laurenin täytyy mennä talon edustalla olevan pylvään luokse ja painaa Charlie Jr:a koskevaa katoamisilmoitusta (MISSING-juliste) 2–3 kertaa. Ruutu alkaa nykiä ja väreillä ja lopulta pimenee, jolloin aukeaa päävalikko. Vaihtoehto ”Start new game” aloittaa salaisen tason. Ruudussa lukee ”I’m lost. Can you find me?” Pelaaja on (mahdollisesti CR) Katen talon edustalla, missä on koko ajan päivä ja taso on hyvin viallinen: esimerkiksi maata tai puita ei näy ja kartta lataa muureja vain lähietäisyydelle pelaajasta. Kamera nykii koko ajan. Pelaajan täytyy etsiä Slenderman. Aina kun pelaaja menee oven läpi, hän teleporttaa jonkin toisen oven luo. Pelaaja tekee tätä niin kauan kunnes hän pääsee lukitun huoneen luo. Kun hän yrittää avata, oven ruutu pimenee ja pelaaja palaa päävalikkoon. Kun pelaaja valitsee minkä tahansa kuvan, ruutuun tulee teksti ”I will find you now.” Pelaaja aloittaa talosta ja menee samaan tyyliin ympäri taloa, teleporttaillen ympärinsä. Lopulta ruutu pimenee ja pelaaja löytää itsensä tulesta talon pihalla. Slenderman tulee koko ajan hieman lähemmäs pelaajaa kunnes ruutu pimenee ja Slendermanin ”kuolinruutu” yhdistettynä katoamisilmoituksen kanssa, ja sen jälkeen näytöllä lukee: ”You are dead.” Pelaaja palaa päävalikkoon, jossa ainoat vaihtoehdot ovat ”Start Game” ja ”Exit Game”. Painamalla Start Game pelaaja katsoo vain taivaalle eikä voi liikkua tai katsoa minnekään muualle. Sen jälkeen tulee taas Slenderman ja Charlie Jr. ”kuolinruutu” ja pelaaja palaa päävalikkoon. Tämä on ainoa asia, mitä pelaaja voi siinä tilanteessa tehdä. Sammuttamalla pelin ja avaamalla uudelleen peli palaa normaaliksi. Tämä ei välttämättä toimi uusimman version kanssa.


title: Oulun Jousimiehet

text: Oulun Jousimiehet ry on oululainen 1955 perustettu jousiammunnan erikoisseura. Jäseniä seuralla on n. 150, joista noin 40 käy aktiivisesti seuran harjoitusilloissa. Seura on Suomen jousiampujain liiton (SJAL) ja Kansainvälisen jousiammuntaliiton (FITA) jäsen. Seura lukeutuu Suomen kolmen suurimman jousiammuntaseuran joukkoon. Jousimiehet järjestävät vuoden aikana neljä kilpailua joista kaksi käydään kesä- ja kaksi talvikautena.


title: Oulun Jousimiehet

text: Harjoituspaikkoja seuralla on kaksi. Kesäkautena harjoituspaikka on pääasiallisesti Hietasaaressa, jossa voi harjoitella ampumista jopa yhdeksästäkymmenestä metristä. Ampua voi myös sisällä. Talvikautena harjoitellaan Oulun palolaitoksella. Myös OSJMn (Oulun Seudun Jousimetsästäjät) jäsenet saavat harjoitella siellä sopimuksen mukaisesti


title: Oulun Jousimiehet

text:
OJM järjestää tiistaisin opastusiltoja, joissa saavat käydä kaikki pientä maksua vastaan. Myös torstai-iltaisin järjestetään seuraan liittyneille junioreille opastettuja harjoituksia yleensä 2-3 ohjaajan voimin. Torstai-illoissa kävijöitä on noin kymmenkunta.
Opastusiltoihin ei tarvitse omia välineitä. Jousen, nuolet ja muut tarvittavat välineet saa seuralta lainaan myös jäsenille.


title: Oulun Jousimiehet

text: Seuralla on myös messuosasto Pohjois-Suomen Erämessuilla


title: Slenderman

text: Slenderman voi tarkoittaa seuraavia:


title: Kamalakallio

text: Kamalakallio tai Kumismäki on kallio Myrskylän kunnan kirkonkylässä.


title: Kamalakallio

text: Kallio sijaitsee keskellä kunnan keskustaajamaa. Kalliota ympäröivät tiet ovat nimeltään Keskustie ja Kumismäentie.


title: Kamalakallio

text: Nimensä kallio on saanut tarinoiden mukaan siitä, että aikanaan 1800-luvulla kalliolla oli käymässä kaksi veljestä, joilla oli sama morsian. Veljekset tappelivat siitä kumpi saa morsiamen, ja tappelun seurauksena toinen veljistä tappoi toisen. Rinnakkaisnimi Kumismäki tarkoittaa myös kallion alapuolella olevaa maantiemäkeä, jota ajettaessa kuului kuminaa. Virastotien t-risteyksestä kumpaankin suuntaan kulkee Kumismäentie.


title: Kamalakallio

text: Nykyään kallio tunnetaan parhaiten nimellä Mastomäki. Nimi johtuu siitä, että kalliolla on nykyään kunnan keskustan aggregatisoitu radiomasto.


title: Jiulianchengin taistelu

text: Jiulianchengin taistelu () oli ensimmäisen Kiinan-Japanin sodan maataistelu. Se käytiin 24. lokakuuta 1894 Korean ja Mantsuriassa rajalla keisarillisen Japanin ja Kiinan keisarikunnan joukkojen välillä japanilaisten ylittäessä Jalujokea.


title: Jiulianchengin taistelu

text: Beiyangin armeija oli vetäytynyt tappiollisen Pyongyangin taistelun jälkeen Korean ja Mantsurian rajalla olevan Jalujoen taakse ryhmittyen uusiin puolustusasemiin. Mantsurian puolella Qing-dynastian joukkojen kenraali Song Qing sijoitti päämajansa Julianchengin linnoitettuun kaupunkiin sekä linnoitti Jalujoen rannan etelässä olevasta alueen pääkaupungista Dandongista aina pohjoispuolen Hushanqian kylään. Linnoitteita oli kaikkiaan noin kuusitoista kilometriä kumpaankin suuntaan sisältäen redutteja ja juoksuhautoja, joita miehitti noin 23 000 sotilasta.


title: Jiulianchengin taistelu

text: Korean puoleisella rannalla keisarillisen Japanin armeijan kenraali Yamagata Aritomo Japanin 1. armeija miehitti 23. lokakuuta linnoitetun kaupungin Uijun. Armeijaan kuului noin 10 000 miestä, jotka kuuluivat 3. ja 5. divisioonaan. Vaikka japanilaisten pääjoukot eivät saapuneetkaan virralle niin tiedustelu- ja pioneerijoukkoja havaittiin tutkimassa joenvartta ja Pyongyangiin kulkevia linjoja.


title: Jiulianchengin taistelu

text: Yamagatan suunnitelmana oli välttää rintamahyökkäystä Beiyangin armeijan Julianchengin linjoja vastaan, vaan pääjoukot iskisivät kiinalaisten sivustaan Hushanissa. Yöllä 24. lokakuuta japanilaiset asettivat paikalleen Jalujoen ylittävän ponttoonisillan aivan kiinalaisten linnakkeen edustalle. Kenraali Katsura Tarōn Japanin 3. divisioona teki yöllisen hyökkäyksen Hushaniin 25. lokakuuta, jolloin havaittiin kiinalaisjoukkojen pääosan karanneen edellisenä yönä. Samoin kenraali Nozu Michitsuran Japanin 5. divisioonan ylittäessä Jalujoen Julianchengissa havaitsivat tukikohdat tyhjiksi ja ainoastaan etuvartion tekevän vastarintaa. Alle kolmessa tunnissa kumpikin alue oli japanilaisten hallussa.


title: Jiulianchengin taistelu

text: Dadong vallattiin vuorokautta myöhemmin ilman vastarintaa ja Beiyangin armeija jätti vetäytyessään japanilaisille suuren määrän aseita ja varusteita.


title: Jiulianchengin taistelu

text: Haltuunsa jääneille Mantsurian alueille japanilaiset järjestivät siviilihallinnon, jonka johtoon määrättiin Komura Jutaro (myöh. Yasumasa Fukushima). Japanin 1. armeija jaettiin kahteen osastoon. Kenraaliluutnantti Katsura Taron komentama ensimmäinen osasto seurasi perääntyvää Antungin varuskuntaa, johon kuului muun muassa kenraali Nie Shicheng. Osa varuskunnasta vetäytyi pohjoiseen kohti Fenghaungchengiin, jonka japanilaiset valtasivat 30. lokakuuta. Loppuosa varuskunnasta vetäytyi länteen Xiuyaniin, jonka japanilaiset valtasivat 15. marraskuuta. Näin strategisesti tärkeä Lüshunkoun satamakaupunki oli eristetty.


title: Jiulianchengin taistelu

text: Japanilaisten toinen kenraaliluutnantti Oku Yasukatan komentama osasto marssi vaikeissa talvioloissa pohjoiseen uhaten Mantsurian pääkaupunkia Mukdenia. Kenraali Song ja Jiulianchengin varuskunta miehittivät Mukdenin johtavaan tienvarressa sijaitsevan Liaoyangin sulkien japanilaisten tien, minkä jälkeen kumpikin armeija pystytti talvileirin.


title: Kateryna

text: Kateryna () on ukrainalainen etunimi. Kateryna-nimisiä henkilöitä ovat seuraavat:


title: Tibor Maracskó

text: Tibor Maracskó (s. 8. syyskuuta 1948 Székesfehérvár) on unkarilainen entinen nykyaikainen viisiottelija. Hän kuului vuoden 1976 kesäolympialaisissa Montrealissa pronssia saaneeseen joukkueeseen ja lisäksi jäi 13. sijalle yksilökilpailussa. Vuoden 1980 kesäolympialaisissa Moskovassa hän sai joukkueen jäsenenä hopeaa ja sijoittui yksilökilpailussa viidenneksi.


title: Tamás Szombathelyi

text: Tamás Szombathelyi (s. 1. toukokuuta 1953 Budapest) on unkarilainen entinen nykyaikainen viisiottelija. Hän kilpaili vuoden 1980 kesäolympialaisissa Moskovassa ja sai siellä hopeaa sekä yksilö- että joukkuekilpailussa.


title: Monti Sibillinin kansallispuisto

text: Monti Sibillinin kansallispuisto ("Parco nazionale dei Monti Sibillini") on Keski-Italiassa Marchen ja Umbrian alueilla sijaitseva kansallispuisto. Puisto perustettiin vuonna 1993. Tällä Appeniineilla olevassa puistossa on useita korkeita vuoria, joista korkein on 2 476 metriä korkea Monte Vettore. Puistossa on paljon hyviä patikointi- ja pyöräilyreittejä.


title: George Horvath

text: George Anthony Harry Horvath (s. 14. maaliskuuta 1960 Danderyd) on ruotsalainen entinen nykyaikainen viisiottelija. Hän sai vuoden 1980 kesäolympialaisissa Moskovassa pronssia joukkuekilpailussa. Hän osallistui samoissa kisoissa myös yksilökilpailuun ja sijoittui siinä yhdeksänneksi.


title: Doubt – Epäilys

text: Doubt – Epäilys on vuonna 2009 ensi-iltansa saanut John Patrick Shanleyn ohjaama ja käsikirjoittama yhdysvaltalainen draamaelokuva. Se perustuu Shanleyn Tony-palkittuun näytelmään "Doubt: A Parable" vuodelta 2004. Elokuvan pääosissa ovat Meryl Streep, Philip Seymour Hoffman, Amy Adams ja Viola Davis.


title: Doubt – Epäilys

text: Elokuva sai ensi-iltansa Yhdysvaltain elokuvainstituutissa 30. lokakuuta 2008. Suomessa ensi-ilta oli 30. tammikuuta 2009.


title: Doubt – Epäilys

text: Kriitikot ylistivät päänäyttelijöiden roolisuorituksia, ja he kaikki saivatkin Oscar-ehdokkuudet vuoden 2009 Oscar-gaalassa. Viola Davis sai ensimmäisen ehdokkuutensa ja Amy Adams toisen ehdokkuutensa parhaasta naissivuosasta; Philip Seymour Hoffman sai toisen ehdokkuutensa parhaasta miessivuosasta, joka oli hänen kolmas Oscar-ehdokkuutensa; ja Meryl Streep sai kahdennentoista ehdokkuutensa parhaasta naispääosasta, joka oli hänen viidestoista Oscar-ehdokkuutensa.


title: Yleisurheilun sisäratojen Suomen-mestaruuskilpailut 1980

text: Yleisurheilun sisäratojen Suomen-mestaruuskilpailut järjestettiin vuonna 1980 Rovaniemellä 15.-17. helmikuuta. Kilpailut olivat avoimet eli myös ulkomaiset urheilijat saivat osallistua. Moniotteluiden mestaruuksista kilpailtiin Turussa 22.-23. helmikuuta.


title: Valentyn Bondarenko

text: Valentyn Vasylovytš Bondarenko (, , 16. helmikuuta 1937 Harkova – 23. maaliskuuta 1961 Moskova) oli neuvostoliittolainen kosmonautti. Hän kuoli harjoituksessa sattuneessa onnettomuudessa.


title: Valentyn Bondarenko

text: Bondarenko syntyi vuonna 1937 Harkovassa ja hänen vanhempansa olivat töissä paikallisella turkistehtaalla. Bondarenkolla oli seitsemän vuotta vanhempi veli Anatoli. Hän oli yksi kahdestakymmenestä kosmonauttiehdokkaasta ensimmäiselle miehitetylle avaruuslennolle, Vostok 1:lle. Hänen kosmonauttiharjoittelunsa alkoi huhtikuussa 1960.


title: Valentyn Bondarenko

text: Bondarenko oli naimisissa ja hänellä oli yksi poika.


title: Valentyn Bondarenko

text: Bondarenko oli osallisena painekammiossa suoritettavassa rutiiniharjoituksessa, jossa kosmonautti oli kymmenen päivää erityksissä hyvin happipitoisessa ympäristössä. Harjoituksen lopussa lääkärintestien jälkeen Bondarenko irrotti hänessä olleet sensorit ja puhdisti itseään alkoholiin kastetulla pumpulilla. Tämän jälkeen hän epähuomiossa heitti pumpulin painekammiossa olleen lieden levylle, jonka seurauksena pumpuli syttyi tuleen. Happitoisessa ympäristössä liekit nopeasti täyttivät kammion ja sytyttivät tuleen myös Bondarenkon vaatteet. Harjoitusta valvova lääkäri ei pystynyt auttamaan häntä, koska kammion ovea ei voinut avata paine-eron takia. Kesti useampi minuutti ennen kuin Bondarenko saatiin kammiosta ulos ja hän kuoli kahdeksan tuntia myöhemmin vammoihinsa.


title: Jänisjärvi (asema)

text: Jänisjärvi () on rautatieasema ja asutuskeskus Karjalan tasavallan Pitkärannan piirin Harlun kunnassa. Se sijaitsee Jänisjärven eteläpuolella kymmenen kilometriä Harlusta pohjoiseen. Asemalla on 30 asukasta (vuonna 2012).


title: Jänisjärvi (asema)

text: Jänisjärvi on Lotinapeltoon, Suojärvelle ja Hiitolaan johtavien rautateiden risteysasema. Sen pohjoispuolella sijaitsee lomakylä.


title: Rautalahti

text: Rautalahti () on kylä Karjalan tasavallan Pitkärannan piirin Harlun kunnassa. Se sijaitsee Laatokan pohjoisrannalla kahdeksan kilometriä maanteitse Harlun taajamasta lounaaseen. Kylässä on 388 asukasta (vuonna 2012).


title: Rautalahti

text: Rautalahden kautta kulkee Aunuksen ja Sortavalan välinen A130-maantie. Kylässä toimii saha ja kalanviljelylaitos. Turkistarhat ovat lopettaneet toimintansa.


title: Rautalahti

text: Palveluihin kuuluu koulu, kerhotalo, lääkintäasema, yleinen sauna, kauppa, ruokala ja huoltoasema. Kylässä on ortodoksinen ja helluntailaiskirkko. Lähistöllä sijaitsee lomakylä sekä kalastus- ja metsästysmaja.


title: Mike Epps

text: Michael Elliot ”Mike” Epps (s. 18. marraskuuta 1970 Indianapolis, Indiana) on yhdysvaltalainen näyttelijä ja stand up -koomikko. Hän tuli tunnetuksi elokuvista "Next Friday" (2000), "" (2004) ja "" (2007). Hän esittää myös sivuroolia elokuvassa "Kauhea kankkunen" (2009). Hän on myös esiintynyt monien rap-artistien musiikkivideoilla, kuten T.I:n ”What You Know” ja Ice Cuben ”Why We Thugs”.


title: Hill Climb Racing

text: Hill Climb Racing on suomalaisen Fingersoftin Androidille, iOS:lle ja Windows Phonelle kehittämä ajopeli, joka julkaistiin vuonna 2012. Ensimmäisen vuoden aikana ilmestymisestä sitä ladattiin yli sata miljoonaa kertaa.


title: Hill Climb Racing

text: Peliä ladattiin Androidille yli kymmenen miljoonaa kertaa, ja iPhonelle yli neljä miljoonaa kertaa marraskuuhun 2012 mennessä. Joulukuuhun 2013 mennessä peliä oli ladattu yhteensä jo yli 140 miljoonaa kertaa. Peli julkaistiin marraskuussa 2013 myös Windows Phonelle.


title: Hill Climb Racing

text: Pelissä on ideana ajaa mäkistä rataa ajoneuvolla niin pitkälle, kuin on suinkin mahdollista. Ratoja ja ajoneuvoja on monenlaisia. Ajoneuvoista esimerkkeinä jeeppi, rekka, traktori, kuuauto ja crossipyörä. Radoista esimerkkeinä luola, kuu, muta-allas, eksoplaneetta ja maaseutu.


title: Hill Climb Racing

text: Ohjaimina toimivat kaksi poljinta; kaasu ja jarru/peruutus. Pelinsisäistä rahaa saa keräämällä radan varrelta kolikoita ja tekemällä voltteja ja takaperinvoltteja. Rahan voi käyttää uusiin ajoneuvoihin, ajoneuvon virittämiseen tai uusiin ratoihin. Ajaessa kuluu polttoainetta, jota saa lisää radalla olevista kanistereista. Peli päättyy, kun polttoaine loppuu tai kuskin niskat taittuvat.


title: Hill Climb Racing

text:
Jatko-osa Hill Climb Racing 2 julkaistiin Android-käyttöjärjestelmälle 28. marraskuuta 2016. iOS:lle peli julkaistiin joulukuussa 2016.
Pelissä on 8 kulkuneuvoa ja 30 rataa.


title: Yleisurheilun sisäratojen Suomen-mestaruuskilpailut 1979

text: Yleisurheilun sisäratojen Suomen-mestaruuskilpailut järjestettiin vuonna 1979 Espoossa 10.–11. helmikuuta. Kilpailut olivat avoimet eli myös ulkomaiset urheilijat saivat osallistua. Moniotteluiden mestaruuksista kilpailtiin Turussa 17.–18. helmikuuta.


text: Reijo Ståhlbergin kuulantyönnön voittotulos 20,54 metriä oli uusi sisäratojen Suomen-ennätys.


title: New Yorkin historia

text: New Yorkin kaupungin historia alkoi vuonna 1524, kun Giovanni da Verrazzano ankkuroi ranskalaisen laivansa Hudson-joen suulle lenape-intiaanien asuinalueelle, jonne New Yorkin kaupunki myöhemmin perustettaisiin. Vuonna 1609 meritietä Intiaan etsinyt englantilainen Henry Hudson tutki Hudson-jokea ja totesi sen suun erinomaiseksi satamapaikaksi. Alankomaalaiset perustivat Manhattanin saaren eteläkärkeen siirtokunnan, jonka nimeksi he antoivat Uusi Amsterdam. Britit ottivat kaupungin haltuunsa vuonna 1664 ja nimesivät sen New Yorkiksi. Vuonna 1783 britit vetäytyivät New Yorkista, ja kaupungista tuli itsenäisten Yhdysvaltojen pääkaupunki 1789–1790.


title: New Yorkin historia

text: New York kasvoi 1800-luvulla voimakkaasti etenkin Euroopasta tulleiden siirtolaisten myötä. Vuoteen 1898 mennessä New Yorkiin olivat yhdistyneet kaupungin kaikki nykyiset hallintoalueet, ja kaupungista tuli 1900-luvulla yksi maailman suurimmista ja johtavista metropoleista. New York kärsi vakavista taloudellisista vaikeuksista 1970-luvulla, mutta koki uuden nousukauden 1990-luvulla.


title: New Yorkin historia

text: New Yorkin alueella asui useita intiaaniheimoja ennen eurooppalaisten tuloa. Hudsonin alajuoksua asuttivat delawareintiaanit, joiden omakielinen nimi oli "lenape". He kuuluivat algonkin-kansoihin. Manhattania asuttivat manatet ja Brooklynia canarseet. Lenapet olivat metsästäjä-keräilijöitä ja viljelivät myös maissia. Heidän asutuksestaan muistuttaa nykypäivänä Etelä-Manhattanin katu Pearl Street ('Helmikatu'), jonka hollantilaiset nimesivät intiaanien jättämien suurten simpukankuorikasojen mukaan. Eurooppalaisten saapuessa lenapeja arvioidaan asuneen nykyisen kaupungin alueella noin 5 000.


title: New Yorkin historia

text: Ensimmäinen eurooppalainen New Yorkin seudulla oli Giovanni da Verrazzano, joka ankkuroi ranskalaisen laivansa Hudsonin suulle vuonna 1524. Vuonna 1609 meritietä Intiaan etsinyt englantilainen Henry Hudson totesi Hudsonjoen suun erinomaiseksi satamapaikaksi ja havaitsi joen varrella runsaasti majavia, joiden turkiksille oli Euroopassa suuri kysyntä. Hudsonin löytö herättikin kiinnostusta eurooppalaisten turkismyyjien keskuudessa. Hän kohtasi myös lenape-intiaaneja, joiden hän kertoi olevan sotaisia joen alajuoksulla mutta ystävällisiä yläjuoksulla.


title: New Yorkin historia

text: Vuonna 1623 alankomaalainen alus "Nieuw Nederlandt" toi 30 protestanttista perhettä, 110 henkeä, New Yorkin alueelle ja sisämaahan. Hollannin Länsi-Intian kauppakomppania perusti Uusiin-Alankomaihin siirtokunnan, jonka oli tarkoitus olla vain väliaikainen. Vuonna 1625 alueelle tuli lisää hollantilaissiirtolaisia, jotka asettuivat Manhattanin eteläkärkeen, jonka siirtokunnan johtaja Peter Minuit oli ostanut intiaaneilta. Kylä nimettiin Uudeksi Amsterdamiksi () vuonna 1626. Sinne pystytettiin orjatyövoimalla Fort Amsterdamin linnake, jonka muurien sisäpuolelle rakennettiin asuintaloja, kouluja, kirkko, sairaala ja tori. Alankomaalaiset kävivät rauhanomaista kauppaa intiaanien kanssa, mutta sekaantuivat ajoittain myös intiaaniheimojen keskinäisiin sotiin. Kun suhteet intiaaneihin huononivat, sisämaassa sijainnut Fort Oranje siirrettiin turvallisemmalle paikalle Manhattaniin. Vuonna 1635 saaren poikki rakennettiin puinen suojamuuri nykyisen Wall Streetin kohdalle. Vuosina 1642–1643 alankomaalaiset kävivät johtajansa Willem Kieftin aloitteesta uhkarohkean sodan algonkin-heimoja vastaan, minkä seurauksena siirtokunta melkein tuhoutui.


title: New Yorkin historia

text: Vuonna 1643 Manhattanin siirtokunnassa oli 400–500 asukasta ja siellä puhuttiin 18 kieltä. Kolme Long Islandilla sijainnutta kylää yhdistyivät 1642 Breukelenin kaupungiksi, joka nimettiin myöhemmin Brooklyniksi. Alankomaalaiset ostivat intiaaneilta maata Queensista vuonna 1635 ja Bronxista 1639, ja myös Staten Island asutettiin. Harlemin asutuksesta tuli pysyvää vuonna 1658.


title: New Yorkin historia

text: Vuonna 1647 Uuden Amsterdamin johtajaksi tuli Peter Stuyvesant. Hänen ankaran hallintonsa aikana rappioituneeseen siirtokuntaan palautettiin järjestys, sen puolustusta vahvistettiin, ja kaupankäyntiä etenkin englantilaisten kanssa kehitettiin. Siirtokunta ei kuitenkaan menestynyt, mistä on syytetty muun muassa huonoa hallintoa, vähäistä väestönkasvua, jatkuvaa sodankäyntiä sekä korkeita tulleja ja veroja, jotka haittasivat kaupankäyntiä ja taloutta. Englantilaiset valtasivat 8. syyskuuta 1664 siirtokunnan rauhanomaisesti, ja sen nimeksi annettiin Yorkin herttuan mukaan New York City. Siirtokunnan asukasluku oli tuolloin 1 500.


title: New Yorkin historia

text: New Yorkin ensimmäinen brittikuvernööri Richard Nicholls jatkoi aluksi alankomaalaisten hallintomallia kaupungissa, jonka varakkaimmat asukkaat olivat edelleen alankomaalaisia. Vuonna 1665 New Yorkin kauppayhteydet Amsterdamiin katkesivat Englannin ja Alankomaiden välisen sodan seurauksena, ja kaupungin englantilaistuminen voimistui. Vuonna 1673 Alankomaat valtasi kaupungin väliaikaisesti takaisin itselleen, mutta vaihtoi sen vuonna 1674 Etelä-Amerikan Surinameen.


title: New Yorkin historia

text: Vuonna 1682 New Yorkin provinssi jaettiin neljään piirikuntaan, New Yorkiin (Manhattan), Kingsiin (nimettiin kuningas Kaarle II:n mukaan, nykyisin Brooklyn), Richmondiin (Richmondin herttuan mukaan, nykyisin Staten Island) ja Queensiin (kuningatar Katariinan mukaan). Vuonna 1685 Yorkin herttuasta tuli Englannin kuningas Jaakko II, mikä teki New Yorkista kruunun omaisuutta ja vahvisti kuvernöörin valtaa. Alankomaalaisia kaupungin asukkaista 1600-luvun lopulla oli yhä yhä 60 prosenttia, mutta englantilaisten ja ranskalaisten hugenottien osuus kasvoi etenkin kauppiaiden yhteiskuntaluokassa. Myös juutalaisia oli muuttanut kaupunkiin Brasiliasta. Brittien vallan aikana New Yorkin juutalaisilla oli täydet kansalaisoikeudet, mikä oli harvinaista tuon ajan maailmassa. Afrikkalaisia oli tuotu kaupunkiin orjiksi jo varhain, ja 1700-luvulla kaupungissa koettiin joitain väkivaltaisia orjakapinoita. Lenape-intiaanien määrä alueella oli pudonnut 200:aan.


title: New Yorkin historia

text: New York kehittyi 1600-luvun lopulla ja 1700-luvulla taloudellisesti, minkä osoituksena entisestä pikkukadusta Wall Streetistä tuli kaupungin talouselämän keskus. Kaupunkiin rakennettiin myös uusia kirkkoja ja kaupungintalo. Vuonna 1764 britit yrittivät kiristää siirtokunnan verotusta, mutta protestien seurauksena yrityksestä luovuttiin. Bostonin teekutsujen tapainen protesti järjestettiin vuonna 1774, ja vuonna 1776 kaupunki perusti tasavaltalaisen hallinnon.


title: New Yorkin historia

text: Useita Yhdysvaltain vapaussotaan liittyviä taisteluja käytiin New Yorkissa vuonna 1776, ja Britannia piti New Yorkia hallinnassaan vuosina 1776–1783. Kaupunki kärsi miehityksen aikana taisteluista ja tulipaloista, joista pahin, vuoden 1776 tulipalo tuhosi neljänneksen kaupungista. Miehitys päättyi 25. marraskuuta 1783, kun viimeiset britit lähtivät Yhdysvalloista. Samana päivänä George Washington palasi voitokkaana kaupunkiin. Miehityksen jälkeen noin 10 000 lojalistia ja brittiä, kolmasosa asukkaista, muutti pois kaupungista. Kaupunkiin jääneet lojalistit menettivät äänioikeutensa kahdeksi vuodeksi, ja osa heistä menetti omaisuutensa.


title: New Yorkin historia

text: Kaupunki oli brittimiehityksen jäljiltä huonossa kunnossa, ja osa väestöstä asui telttakylissä. Tulvivat kadut ja viemärien puute aiheuttivat keltakuume-epidemioita. Jälleenrakennus ja katujen päällystäminen aloitettiin ja kaupunki laajeni nopeasti. Etenkin pohjois–eteläsuuntainen kauppakatu Broadway ja talouden keskuskatu Wall Street kunnostettiin. Uusi kaupungintalo rakennettiin vuosien 1803–1812 välillä.


title: New Yorkin historia

text: New York Citystä tuli uuden New Yorkin osavaltion pääkaupunki vuonna 1788, ja se toimi Yhdysvaltain pääkaupunkina vuosina 1789–1790. New Yorkissa oli brittien vetäytymisen jälkeen 12 000 asukasta. Alankomaalaisten määrä kaupungissa väheni jatkuvasti, ja Uudesta-Englannista muutti paljon väkeä tilalle. Vuonna 1790 kaupungin asukasluku oli jo 33 131: heistä 5 000 oli taustaltaan irlantilaisia, 2 000–2 500 saksalaisia ja 3 470 afroamerikkalaisia, joista 2/3 oli orjia. New Yorkissa luovuttiin orjuudesta vaiheittain 1800-luvun alkuvuosikymmeninä.


title: New Yorkin historia

text: New Yorkin vienti oli vuonna 1803 arvoltaan 3,1 miljoonaa dollaria, ja vuonna 1807 jo 16,4 miljoonaa dollaria. Kaupan kasvu oli suureksi osaksi saksalaissyntyisen John Jacob Astorin harjoittaman turkiskaupan ansiota. Astor oli myös kaupungin merkittävin kiinteistösijoittaja 1800-luvun kolmella ensimmäisellä vuosikymmenellä ja rakensi kaupunkiin muun muassa kuuluisan Astor House -hotellin.


title: New Yorkin historia

text: Vuonna 1811 julkaistiin suunnitelma kasvavan kaupungin sekavan asemakaavan muuttamisesta ruutuasemakaavaksi, sillä sen uskottiin hyödyttävän kaupungin taloutta. Broadwayn reitti jätettiin kuitenkin epäsäännölliseksi. Vuonna 1828 Broadway ulottui 10th Streetille, ja vuonna 1860 katuja rakennettiin jo 155th Streetin pohjoispuolelle. Kaupungin asukasluku nousi vuosien 1820 ja 1860 välillä 124 tuhannesta 814 tuhanteen, joista neljäsosa oli irlantilaisia. Kaupunkiin oli 1830-lukuun mennessä muodostunut valtava kontrasti loistokkaiden palatsien ja köyhien siirtolaiskorttelien välillä. Broadway oli päivisin hienostunut ostoskeskus, mutta öisin rikollisten ja prostituoitujen aluetta. New Yorkin kulttuurielämä oli 1800-luvulla jakautunut yhteiskuntaluokkien mukaan. Yläluokka nautti oopperasta, ja tavallinen kansa kävi Broadwayn teattereissa. Manhattanin keskuspuisto Central Park rakennettiin vuosina 1857–1860 kaikkien yhteiskuntaluokkien rauhanomaiseksi yhteentuojaksi.


title: New Yorkin historia

text: Vuonna 1825 avattiin Eriejärvelle vievä Erien kanava, joka yhdisti New Yorkin suuriin järviin. Rautateiden rakentamisen myötä Pennsylvanian hiiltä pystyttiin tuomaan New Yorkiin, ja New York alkoi käyttää hiiltä lämmitykseen 1840-luvulla. Manhattanin korotetut rautatielinjat, jotka rakennettiin vuosien 1831–1858 välillä, yhdistivät kaupungin etelä- ja pohjoisosan.


title: New Yorkin historia

text: Vuoden 1835 suuren tulipalon jälkeen osa kaupungista rakennettiin uudelleen, ja kaupungin laajeneminen pohjoiseen kiihtyi. Eteläisen kaupungin asuinalueita muutettiin kaupoiksi, toimistoiksi ja varastoiksi, ja vuokra-asuminen yleistyi nopeasti. Arkkitehtuurissa oli suosiossa etenkin kreikkalainen tyyli.


title: New Yorkin historia

text: 1830-luvulla New Yorkin eteläisen keskiosan Five Pointsin kaupunginosasta oli tullut pahamaineinen ja likainen slummi. Vuonna 1836 sen viereen rakennettiin kaupunginvankila "The Tombs". 1830-luvulla kaupunki koki terveyskriisin, kun ylikansoituksesta, saastuneesta vedestä ja viemäriverkoston puutteesta johtuvat tautiepidemiat levisivät. Vuonna 1837 kaupunkiin alettiin rakentaa toimivaa vesijärjestelmää, ja vuoteen 1871 mennessä padotulta Crotonjoelta oli vedetty 500 kilometrin edestä putkia kaupunkiin. Myös viemäreitä rakennettiin.


title: New Yorkin historia

text: Vuonna 1863 Yhdysvaltain sisällissotaan liittymistä ja kutsuntoja vastustavassa kaupungissa koettiin New Yorkin kutsuntamellakka. Mellakoitsijat vandalisoivat myös kaupungin rakennuksia ja kävivät mustan väestonosan kimppuun. New Yorkiin syntyi lukuisia paikallisia rikollisjengejä 1800-luvulla, ja järjestäytynyt rikollisuus ulotti lonkeronsa syvälle kaupungin liike-elämään, teollisuuteen ja politiikkaan.


title: New Yorkin historia

text: Manhattanin ja Brooklynin yhdistävä Brooklyn Bridge avattiin 1883, ja se oli maailman pisin riippusilta vuoteen 1903 saakka. 1900-luvun ensimmäisellä vuosikymmenellä avattiin useita uusia siltoja Manhattanin itäpuolelle East Riverin yli. Vuonna 1886 New Yorkin edustan Bedloe’s Island -saarelle (nykyisin Liberty Island) pystytettiin Vapaudenpatsas.


title: New Yorkin historia

text: East Riverin itärannalla sijainneessa Brooklynin kaupungissa oli vielä vuonna 1783 vain 1 500 asukasta. 1800-luvulla kaupungin asukasluku alkoi kasvaa nopeasti, ja se oli vuonna 1880 jo Yhdysvaltain kolmanneksi suurin kaupunki 600 tuhannella asukkaallaan. Brooklyn liittyi New Yorkiin vuonna 1894, ja Queens, Bronx ja Staten Island vuonna 1898.


title: New Yorkin historia

text: 1880-luvulla New Yorkin italialais- ja juutalaisyhteisöt kasvoivat voimakkaasti siirtolaisuuden myötä, ja suuri osa kaupungin väestöstä oli tuoreita siirtolaisia, joilla ei ollut juuria kaupungissa. Vuonna 1892 Lower East Siden siirtolaiskaupunginosassa oli rekisteröity 136 eri uskonnollista yhteisöä. Saksalaiset siirtolaiset asettuivat 1840-luvulta alkaen omaan kaupunginosaansa, jota he kutsuivat Pikku-Saksaksi, ja harjoittivat erityisesti käsityöläisammatteja. Irlantilaiset olivat sekatyö- ja palvelusväestöä ja asuivat hajallaan ympäri kaupunkia.


title: New Yorkin historia

text: Vuoden 1900 väestönlaskennassa New Yorkissa oli lähes 3,5 miljoonaa asukasta. Siirtolaisuutta pyrittiin jo hillitsemään, ja 1920-luvulla etenkin Itä-Euroopasta tulevien siirtolaisten määrää vähennettiin "Johnson-Reed Actin" myötä. Siirtolaisuuden tyrehtymisen jälkeen kaupungin etninen eriytyminen väheni ja siirtolaisryhmät alkoivat sulautua toisiinsa.


title: New Yorkin historia

text: Vuodesta 1892 alkaen siirtolaisten vastaanottokeskuksena toimi Ellis Islandin saari, joka oli vuoteen 1924 saakka Yhdysvaltain suurin vastaanottokeskus.


title: New Yorkin historia

text: New Yorkin rakennukset 1800-luvulla olivat etupäässä viisikerroksisia, ja jotkin liikerakennukset kahdeksankerroksisia. Rakennusten korkeus kasvoi vähitellen, ja vuonna 1902 New Yorkin liikekortteleihin rakennettiin huomiota herättävä 20-kerroksinen pilvenpiirtäjä Flatiron Building, josta tuli yksi kaupungin maamerkeistä. New Yorkiin rakennettiin 1900-luvulla maailman korkeimmat pilvenpiirtäjät: Chrysler Building (1930), Empire State Building (1931) ja myöhemmin World Trade Center (1975). Liikemies John D. Rockefeller, Jr. rakennutti New Yorkiin 1930-luvulla Rockefeller Center -rakennuskokonaisuuden. Yhdistyneiden kansakuntien päärakennus valmistui New Yorkiin vuonna 1952. 1970-luvun alussa New Yorkiin rakennettiin World Trade Centerin lisäksi hyvin paljon muitakin toimistotiloja, pankkeja ja pörssirakennuksia. World Trade Centerin tornit tuhoutuivat terroristihyökkäyksessä 2001.


title: New Yorkin historia

text: New Yorkin muuttuminen teollisuuskaupungista palveluelinkeinovetoiseksi sekä uusien teiden rakentaminen johtivat sen esikaupunkien nopeaan kasvuun 1950-luvulta alkaen. Kaupunki levittäytyi etenkin Long Islandin suuntaan, missä väkiluku kasvoi miljoonalla vain 12 vuoden aikana.


title: New Yorkin historia

text: Vuonna 1904 avattiin New Yorkin metron ensimmäinen varsinainen linja, ja uusi kulkuväylä vaikutti pian etenkin Bronxin kaupungistumiseen. Vuonna 1923 New Yorkiin syntyi kunnallinen liikenneyhtiö BMT. Kaupungin suurista silloista viimeinen, Long Islandin ja Staten Islandin yhdistävä Verrazano–Narrows, avattiin vuonna 1964. Lisääntyneen autoliikenteen vuoksi 1., 2. ja 6. avenue muutettiin yksisuuntaisiksi, mutta liikenneruuhkat olivat siitä huolimatta vaikea ongelma.


title: New Yorkin historia

text: Vuonna 1929 New Yorkin pörssi romahti, mistä alkoi maailmanlaajuinen lama. Toisen maailmansodan päättymisen myötä sodasta ehjänä selvinnyt New York syrjäytti Berliinin, Lontoon ja Pariisin maailman johtavana metropolina. Kaupungin tärkein teollisuudenala sodan jälkeen oli vaate- ja painoteollisuus, mutta sota toi kasvua myös raskaaseen teollisuuteen. Vuosina 1964–1965 kaupungissa järjestettiin New Yorkin maailmannäyttely.


title: New Yorkin historia

text: New Yorkin taloustilanne heikkeni 1960-luvulta alkaen. Vuosien 1968–1977 välillä kaupunki menetti 600 000 teollisuustyöpaikkaa ja sen sataman merkitys väheni. Myös osa Yhdysvaltain suurimpien yhtiöiden pääkonttoreista siirtyi muihin kaupunkeihin. New York velkaantui rankasti 1970-luvulla. Vuonna 1975 kaupunki oli konkurssin partaalla ja joutui pyytämään liittovaltiolta taloudellista apua. Kaupunki onnistui niukasti välttämään konkurssin ja sai tasapainotettua taloutensa vuoteen 1981 mennessä. 1990-luvulla New York koki informaatioteknologian aikakauden myötä uuden taloudellisen nousukauden.


title: New Yorkin historia

text: New Yorkin pitkäaikaisimpia ja suosituimpia pormestareita toisen maailmansodan jälkeen oli demokraatti Ed Koch (1978–1989). Kaupungilla on ollut myös republikaanipormestareita, kuten Rudolph Giuliani (1994–2001).


title: New Yorkin historia

text: Brooklynin etelärannikolla sijaitsevasta Coney Islandista tuli newyorkilaisten suosima huvittelupaikka 1920-luvulla, mutta sen suosio on sittemmin vähentynyt. Vuonna 1916 Greenwich Villagen kaupunginosasta tuli Manhattanin boheemi taiteilijakeskus, kun pikkukaupat muuttivat uusien liikennejärjestelyjen vaikutuksesta pois alueelta. Harlemista kehittyi merkittävä mustan musiikin keskus.


title: New Yorkin historia

text: New Yorkista tuli 1900-luvulla merkittävä kulttuurin ja taiteen keskus. Etenkin abstrakti ekspressionismi ja muu nykytaide on kukoistanut siellä; yksi maailman tunnetuimmista taidemuseoista on vuonna 1959 New Yorkissa avattu Solomon R. Guggenheim -museo. 1960-luvun tunnetuimpiin newyorkilaisiin taiteilijoihin lukeutuu muun muassa Andy Warhol.


title: New Yorkin historia

text: New Yorkista tuli 1940-luvun lopulta alkaen Yhdysvaltain televisiotoiminnan keskus, ja kaikki suurimmat televisioyhtiöt perustivat sinne pääkonttorinsa ja studionsa.


title: New Yorkin historia

text: New Yorkin urheilun kultakausi alkoi 1920-luvulla, jolloin New York Yankees ja Babe Ruth hallitsivat maan baseball-sarjaa, ja muutkin kaupungin ammattilaisjoukkueet alkoivat osallistua maan mestaruussarjoihin. Vuonna 1957 New Yorkin kaksi muuta suurta baseball-joukkuetta, Giants ja Dodgers, myytiin pois, mikä päätti New Yorkin baseball-hegemonian.


title: New Yorkin historia

text: Harlemin kaupunginosaan alkoi muuttaa afroamerikkalaisia vuoden 1863 rotumellakoiden jälkeen. Sinne muutti väkeä myös Etelävaltioista, missä mustien yhteiskunnallinen asema oli heikko. Muuttoaalto voimistui 1910-luvulla, ja sitä voimisti valkoisen väestön poismuutto alueelta. Vuoteen 1930 mennessä koko Harlem oli pääasiallisesti mustien asuttamaa aluetta.


title: New Yorkin historia

text: Vuonna 1964 New Yorkissa koettiin ensimmäinen rotumellakka, ja sen jälkeen samanlaisia koettiin satunnaisesti 1990-luvulle asti.


title: New Yorkin historia

text: 1900-luvun lopulla New Yorkiin on muuttanut paljon etenkin espanjankielisiä ja aasialaisia siirtolaisia. Vuoden 1965 jälkeen New Yorkiin on muuttanut yli miljoona siirtolaista, joiden tulo on tasapainottanut kaupungista poismuuttaneiden valkoisten amerikkalaisten määrää.


title: New Yorkin historia

text: New York oli pitkään tunnettu epäsiisteydestään ja rikollisuudestaan, kunnes 1990-luvulta alkaen sen kadut siistittiin rikollisista, alkoholisteista ja pornografiasta.


title: Yleisluistelun Pohjoismaiden-mestaruuskilpailut 1920

text: Yleisluistelun Pohjoismaiden-mestaruuskilpailut järjestettiin toisen kerran Suomen Helsingissä 29. helmikuuta-1. maaliskuuta 1920.


text: vain kaikki matkat luistelleet huomioitu.


title: Pál Bakó

text: Pál Bakó (s. 8. kesäkuuta 1946 Budapest) on unkarilainen entinen nykyaikainen viisiottelija. Hän kilpaili vuoden 1972 kesäolympialaisissa Münchenissä, jossa hän kuului lajissa hopeaa saaneeseen joukkueeseen. Hän osallistui samoissa kisoissa myös yksilökilpailuun, mutta jäi siinä 15. sijalle.


title: Raija Talvio

text: Raija Talvio (s. 30. huhtikuuta 1959 Helsinki) on suomalainen käsikirjoittaja, leikkaaja ja käsikirjoittamisen opettaja.


title: Raija Talvio

text: Koulutukseltaan Talvio on taiteen maisteri Taideteollisesta korkeakoulusta (1987). Hän on työskennellyt tutkijana ja käsikirjoittamisen tuntiopettajana Aalto-yliopiston taiteiden ja suunnittelun korkeakoulun elokuva- ja lavastustaiteen laitoksella.


title: Raija Talvio

text: Talvio toimi leikkausassinstenttina Aki Kaurismäen esikoiselokuvassa "Rikos ja rangaistus" (1983), minkä jälkeen hän leikkasi ohjaajan kaikki 1980-luvulla valmistuneet elokuvat. Tämän lisäksi Talvio on leikannut muun muassa useita Anssi Mänttärin elokuvia.


title: Raija Talvio

text: Käsikirjoittajana Talvio on toiminut niin televisiossa kuin elokuvissa. Hän on kirjoittanut muun muassa Taru Mäkelän esikoiselokuvan "Pikkusisar" (1999), josta Mäkelä ja Talvio saivat vuoden 2000 Suomi-palkinnon. Hän on käsikirjoittanut myös Kari Paljakan kaksiosaisen Hannu Salaman romaaniin perustuneen tv-sarjan "Siinä näkijä missä tekijä" (2012). Vuonna 2013 sai ensi-iltansa Talvion käsikirjoittama ja Mäkelän ohjaama elokuva "Mieletön elokuu".


title: Noel Borshi

text: Noel Borshi (s. 13. helmikuuta 1996 Rooma, Italia) on albanialainen uimari. Hän kilpaili vuoden 2012 kesäolympialaisissa Lontoossa ja jäi siellä naisten 100 metrin perhosuinnissa 40. sijalle. Hän oli Lontoon olympialaisten nuorin Albaniaa edustanut osallistuja.


title: Joan McSheehy

text: Joan McSheehy ("Huffman"; 22. heinäkuuta 1913 Whitinsville, Massachusetts – 16. huhtikuuta 1948 Baltimore, Maryland) oli yhdysvaltalainen uimari. Hän kilpaili vuoden 1932 kesäolympialaisissa Los Angelesissa ja sijoittui siellä viidenneksi naisten 100 metrin selkäuinnissa.


title: Trevor Smith (jääkiekkoilija)

text: Trevor Smith (s. 8. helmikuuta 1985 Ottawa, Ontario, Kanada) on kanadalainen jääkiekkoilija, pelipaikaltaan keskushyökkääjä tai vasen laitahyökkääjä. Hän edustaa AHL-seura San Antonio Rampagea.


title: Trevor Smith (jääkiekkoilija)

text: Smith pelasi kauden 2003–2004 BCHL:n Quesnel Millionairesissa voittaen joukkueen sisäisen pistepörssin. Seuraavalla kaudella hän pelasi USHL:n Omaha Lancersissa voittaen joukkueen sisäisen pistepörssin ja sijoittuen USHL:n pistepörssissä kolmanneksi. Kaudeksi 2005–2006 Smith siirtyi NCAA:n New Hampshiren yliopistoon, jossa pelasi myös kauden 2006–2007. Jälkimmäisellä kaudellaan hän voitti joukkueen sisäisen pistepörssin.


title: Trevor Smith (jääkiekkoilija)

text: Smith pelasi kauden 2006–2007 aikana myös kahdeksan ottelua NHL-seura New York Islandersin farmijoukkueessa AHL:n Bridgeport Sound Tigersissa, jossa jatkoi seuraavallakin kaudella. Hän pelasi kauden 2007–2008 aikana myös ECHL:n Utah Grizzliesissä. Kaudella 2008–2009 Smith debytoi NHL:ssä 31. joulukuuta 2008 Florida Panthersia vastaan. Ensimmäisen NHL-maalinsa hän teki 8. tammikuuta 2009 Calgary Flamesia vastaan. Smith pelasi kauden aikana NHL:ssä seitsemän ottelua tehopistein 1+0=1 ja AHL:ssä 76 ottelua tehopistein 30+32=62 ollen farmijoukkueen sisäisen pistepörssin toinen Mike Igguldenin jälkeen. Kauden 2009–2010 hän pelasi kokonaisuudessaan AHL:ssä sijoittuen joukkueen sisäisessä pistepörssissä kolmanneksi Greg Mauldinin ja Jesse Joensuun jälkeen.


title: Trevor Smith (jääkiekkoilija)

text: Kaudeksi 2010–2011 Smith siirtyi Anaheim Ducksiin, jonka farmijoukkueessa Syracuse Crunchissa pelasi ennen tammikuussa 2011 tapahtunutta siirtoa Columbus Blue Jacketsiin. Loppukauden hän vietti Blue Jacketsin farmijoukkueessa Springfield Falconsissa. Kaudeksi 2011–2012 Smith siirtyi Tampa Bay Lightningiin, jossa pelasi 16 ottelua tehopistein 2+3=5. Lightningin farmijoukkueessa Norfolk Admiralsissa hän pelasi 64 ottelua tehopistein 26+43=69 ollen joukkueen sisäisen pistepörssin toinen Cory Conacherin jälkeen ja AHL:n pistepörssin kuudes. Kaudeksi 2012–2013 Smith siirtyi Pittsburgh Penguinsiin, jossa pääsi pelaamaan vain yhden NHL-ottelun. Kaudeksi 2013–2014 hän siirtyi Toronto Maple Leafsiin.


title: Trevor Smith

text: Trevor Smith voi viitata seuraaviin:


title: Adriaan Katte

text: Adriaan Johan Louis Katte (24. kesäkuuta 1900 Amsterdam – 4. kesäkuuta 1991 Bennebroek) oli alankomaalainen maahockeypelaaja. Hän kilpaili vuoden 1928 kesäolympialaisissa Amsterdamissa ja kuului siellä lajissa hopeaa saaneeseen miesten joukkueeseen.


title: Talvio

text: Talvio voi viitata ainakin seuraaviin:Talvio on suomalainen sukunimi. Se on muun muassa seuraavilla henkilöillä:


title: Parhaan naispääosan SAG-palkinto

text: Parhaan naispääosan SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.


title: Lüshunkoun taistelu

text: Lüshunkoun taistelu () oli ensimmäisen Kiinan-Japanin sodan maataistelu. Se käytiin 21. marraskuuta 1894 Lüshunkoussa Mantšuriassa keisarillisen Japanin ja Kiinan keisarikunnan joukkojen välillä.


title: Lüshunkoun taistelu

text: Jalujoella käydyn Jiulianchengin taistelun sekä muutamien vähäisempien Liaodongin niemimaalla käytyjen kahakoiden jälkeen japanilaisten strategiseksi tavoitteeksi muodostui vankasti linnoitetun Lüshunkoun laivastotukikohdan valtaaminen. Kiinaa hallitseva Qing-dynastia rakensi tukikohtaa kuusitoista vuotta ja se oli paremmin varusteltu kuin Hongkong. Alueen suojana oleva vuoristoinen alue oli vahvasti linnoitettu ja aseistettu tykistöllä ja se oli siten monien mielestä valloittamaton. Tukikohdassa oli muun muassa kuivatelakat sekä tarvittavat laitteet Beiyangin laivaston sotalaivojen kunnostamiseksi ja sen menetys merkitsisi, että Kiina ei kykenisi kunnostamaan taistelussa vaurioituneita aluksiaan. Lüshunkoun, joka sijaitsi Bohainlahden suulla, valvoi samalla Pekingiin saapuvaa meriliikennettä.


title: Lüshunkoun taistelu

text: Kenraali Oyama Iwaon komentama Japanin 1. armeija jaettiin kahteen armeijakuntaan. Ensimmäinen marssi pohjoiseen uhaten Mukdenia ja toinen marssi etelään alas Liaodongin niemimaata kohti Lüshunkouta. Kenraaliluutnantti Yamaji Motoharun ja kenraali Nogi Maresuken komentama Japanin 2. armeija nousi maihin 24. lokakuuta Pi-tse-wossa. Nogin joukot valtasivat 6. marraskuuta vain vähäistä vastarintaa kohdaten linnoitetun Jinzhoun, jonka takana oli niemimaan kapein vain seitsemisen kilometriä leveä kohta, mikä katkaisi Lüshunkoun maayhteydet.


title: Lüshunkoun taistelu

text: Seuraavana päivänä Nogi marssi Dalianin satamakaupunkiin kohtaamatta vastarintaa, koska kiinalaisjoukot olivat paenneet Lüshunkouhun edellisenä yönä. Vaurioitumattomina haltuun saadut satamalaitteet paransivat japanilaisjoukkojen huoltomahdollisuuksia merkittävästi. Lisäksi kiinalaiset olivat jättäneet jälkeensä miinakenttien kartat sekä yksityiskohtaiset piirrokset Lüshunkoun puolustuksesta. Tilannetta heikensi vielä keisarillisen Japanin laivaston saatua haltuunsa varakuninkaan kirjeen puolustajille, minkä mukaan laivaston tuli vetäytyä Weihaiweihin ennen kuin taistella japanilaisia vastaan avomerellä. Vetäytymisen aikaan Beiyangin laivaston lippulaiva "Zhenyuan" ajoi karille Weihaiwein sataman suulla.


title: Lüshunkoun taistelu

text: Lüshunkoun edustalla alkoi kahakointi 20. marraskuuta, mikä aiheutti paniikkia puolustajissa aiheuttaen ryöstelyä ja hävitystä. Pääosa upseereista pakeni parilla pienellä aluksella, jotka olivat jääneet satamaan.


title: Lüshunkoun taistelu

text: Hyökkäys alkoi keskiyöllä 21. marraskuuta. Tykistön tukemana japanilaiset ryntäsivät kaikkiin tärkeimpiin pesäkkeisiin vallaten ne seuraavaan puoleen päivään mennessä. Rannan linnakkeet kestivät hieman pidempään, mutta viimeinenkin niistä vallattiin kello 17.00 mennessä. Yöllä 22. marraskuuta henkiinjääneet kiinalaiset puolustajat pakenivat asemistaan hyläten 57 suuri kaliiperista ja 163 pieni kaliiperista tykkiä. Linnakkeet, telakat ja suuri hiilivarasto vallattiin pääosin koskemattomina.


title: Lüshunkoun taistelu

text: Japanilaisjoukkojen tunkeutuessa kaupunkiin taloihin piiloutuneet kiinalaissotilaat avasivat tulen. Japanilaiset etsivät kiinalaisjoukkojen edustajia talo talolta tappaen vastarintaa tehneet. Kiinalaisjoukot kärsivät virallisten arvioiden mukaan 4000 miehen tappiot kaatuneina japanilaisten tappioiden ollessa 29 kaatunutta ja 233 haavoittunutta.


title: Lüshunkoun taistelu

text: Voiton nopeus teki taistelusta käännepisteen länsimaiden tarkkailijoiden ajattelulle ja samalla se heikensi merkittävästi Qing-dynastian merkitystä. Kiinan hallituksen reaktio oli kieltää laivastotukikohdan valtaus ja Li Hongzhang menetti kaikki viralliset arvonimensä.


title: André de Wavrin

text: André de Wavrin (6. kesäkuuta 1911 Pariisi – 20. joulukuuta 1998 Pariisi)


title: André de Wavrin

text:
Pariisissa syntynyt de Wavrin opiskeli École polytechnique'ssa. Toisen maailmansodan syttyessä hän opetti linnoitustekniikkaa
École spéciale militaire de Saint-Cyr -sotilasoppilaitoksessa.


title: André de Wavrin

text:
Hän osallistui Narvikin sataman englantilais-ranskalaiseen valtausyritykseen, joka päättyi Ranskan puolustuksen pettäessä.
de Wavrin päätyi Manchesterin kautta De Gaullen päämajan palvelukseen 1. heinäkuuta 1940. Hänestä tuli Vapaan Ranskan tiedusteluelinten suunnittelija ja tiedustelujohtaja, myöhemmän BCRA-tiedustelupalvelun perustaja. Yhdessä eräiden muiden vastarintaliikkeessä toimivien upseerien kanssa de Wavrin valitsi peitenimen Pariisin metroasemien nimien joukosta: eversti Passy oli syntynyt. Heinäkuussa 1944 de Wavrin nimitettiin vastarintaliikkeen esikuntapäälliköksi eversti Eonin alaisuudessa.


title: André de Wavrin

text: De Wavrinin perustama Bureau Central de Renseignements et d'Action (BCRA) -tiedustelupalvelu ja eräitä muita organisaatioita yhdistettiin SDECE:ksi (Service de Documentation Extérieure et de Contre-Espionnage). Organisaation johtoon nousi Henri-Alexis Ribiere.


title: André de Wavrin

text: De Wavrin pidätettiin 6. toukokuuta 1946. Tiedustelupalvelu SDECE epäili häntä SDECE:n edeltäjän (jonka perustaja ja johtaja De Wavrin oli) varojen kavaltamisesta. Antony Beevorin mukaan todelliset syyt olivat poliittiset: De Wavrin ja De Gaulle vastustivat Léon Blumin pyrkimyksiä hankkia Yhdysvalloilta Ranskalle lainarahoitusta. Taloudelliset epäselvyydet De Wavrinin johtamassa tiedustelupalvelussa olivat kuitenkin todellisia, mutta jo aiemmin tiedossa. Beevorin mukaan on todennäköistä, että De Wavrin keräsi (De Gaullen tieten) "sotakassaa". He uskoivat kolmannen maailmansodan olevan todennäköinen ja pyrkivät turvaamaan gaullistien riippumattomuutta, jos sota länsivaltojen ja kommunistien välillä syttyisi.


title: André de Wavrin

text: Kunnialegioonan suurristillä 1981 palkittu De Wavrin teki siviiliuran Banque Worms'n ja useiden ranskalaisten yhtiöiden palveluksessa.


title: Ojakylä (Tyrnävä)

text: Ojakylä on kylä Tyrnävän kunnassa. Se sijaitsee noin 7 kilometriä Tyrnävän kirkonkylästä koilliseen, laajan peltoaukean reunalla. Kylän läpi menee Tyrnävältä Kempeleeseen johtava Murrontie (paikallistie 18637). Kylän vanhimmilla tiloilla on asuttu jo 1600-luvulla. Kylässä on entiselle hiekkakuopalle tehty Tractor pulling-rata, jossa on järjestetty traktorivetokisoja vuodesta 1990 lähtien. Tapahtuma vetää paikalle vuosittain useita tuhansia katsojia. Radan läheisyydessä on myös hevosharrastajien hiittisuora.


title: Dino Grandi

text: Dino Grandi (4. kesäkuuta 1895 Mordano – 21. toukokuuta 1988 Bologna) oli italialainen kreivi ja fasistipoliitikko, joka toimi useissa ministerinviroissa fasistien vallan aikana. Hänellä oli ratkaiseva rooli diktaattori Benito Mussolinin syrjäyttämisessä vuonna 1943.


title: Dino Grandi

text: Grandi oli koulutukseltaan lakimies. Palveltuaan ensimmäisessä maailmansodassa hän liittyi mustapaitoihin, fasistien puolisotilaallisiin iskujoukkoihin. Kansallisen fasistipuolueen perustavassa kokouksessa marraskuussa 1921 hän asettui ehdolle puolueen johtoon, mutta hävisi Mussolinille. Grandi oli ensimmäisten Italian edustajainhuoneeseen valittujen 35 fasistin joukossa. Hän osallistui myös marraskuun 1922 kuuluisaan ”Rooman marssiin”, jonka seurauksena Mussolini nousi Italian johtoon.


title: Dino Grandi

text: Grandi nimitettiin vuonna 1924 apulaissisäministeriksi. Hän toimi Italian ulkoministerinä 1929–1932 ja suurlähettiläänä Lontoossa 1932–1939. Lähettiläskauden jälkeen hän palasi kotimaahan oikeusministeriksi sekä parlamentin alahuoneena toimineen Korporaatioiden neuvoston puhemieheksi. Grandi vastusti Italian osallistumista toiseen maailmansotaan natsi-Saksan liittolaisena. Hänet syrjäytettiin hallituksesta helmikuussa 1943. Fasistien suuren neuvoston kokouksessa 24.–25. heinäkuuta 1943 välisenä yönä Grandi hyökkäsi Mussolinia vastaan ja sai aikaiseksi epäluottamuslauseen hänelle. Tämän seurauksena kuningas Viktor Emanuel III erotti ja pidätti Mussolinin seuraavana päivänä, mikä mahdollisti Italialle puolen vaihtamisen sodassa.


title: Dino Grandi

text: Grandi pakeni pian näiden tapahtumien jälkeen Lissaboniin. Italian sosiaalisen tasavallan alainen tuomioistuin tuomitsi hänet Veronassa 1944 poissaolevana kuolemaan. Hän asui sodan jälkeen pitkään Brasiliassa ja palasi Italiaan vasta aivan vanhoilla päivillään.


title: Grandi (sukunimi)

text: Grandi on muun muassa seuraavien henkilöiden sukunimi:


title: Kwang Yi

text: Kwang Yi oli Kiinan Qing-dynastian Kwangtungin laivaston Foochowin telakalla 1890-luvun alussa valmistettu teräsrunkoinen Kwang Yi -luokan tykkivene. Alus oli varustettu törmäyskeulalla, korotetulla etukannella, kolmella mastolla ja yhdellä savuhormilla. Aseistuksena oli kolme Kruppin valmistamaa 4,7 tuuman 40 pituuskaliiperin pikatykkiä, joista kaksi oli asennettu savuhormin kahtapuolin ja kolmas perään. Aseistuksen täydensi neljä 14 tuuman torpedoputkea, joista kaksi keulassa ja kaksi takakannella.


title: Kwang Yi

text: Keisarillisen Japanin laivasto upotti aluksen 25. heinäkuuta 1894 Pungdon taistelussa.


title: Battlefield 4

text: Battlefield 4 on EA Digital Illusions CE:n kehittämä ensimmäisen persoonan ammuntapeli, joka on "Battlefield 3":n jatko-osa ja "Battlefield"-pelisarjan kolmastoista osa. Electronic Arts julkaisi pelin Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle syksyllä 2013. "Battlefield 4":n suljettu beeta-testaus alkoi 1. lokakuuta 2013 ja kaikille avoin beeta-testaus 4. päivä. Suljettuun beetaan pääsi osallistumaan, jos oli ennakkotilannut "Battlefield 4 Digital Deluxe" -version Electronic Artsin omasta verkkokaupasta Originista. Myös kaikki, joilla on rekisteröity versio " Limited Edition" tai "Digital Deluxe Edition" -pelistä, sekä "Battlefield 3":n Premium-jäsenet saivat pääsyn suljettuun betaan. Xbox One -konsolille tilanneet käyttäjät saavat laajennuspaketit kaksi viikkoa muita aikaisemmin. Tämä johtuu Microsoftin ja DICE:n välisestä sopimuksesta, jolla Microsoft pyrki saamaan lisää tilaajia Xbox Onelle, kun konsolin ennakkotilausten määrä jäi ennakoitua alhaisemmaksi.


title: Moshun (1865)

text: Moshun () oli vuonna 1867 vesillelaskettu rautakaarinen puuverhoiltu kolmimastoinen höyrykoneella varustettu kuunari. Alus palveli Tokugawa-shōgunaatin ja keisarillisen Japanin laivastoissa, mihin se siirrettiin Sagan alueen laivastosta.


title: Moshun (1865)

text: Alus valmistui vuonna 1867 Lontoossa "SS Eugéniena", jonka Sagan klaani osti helmikuussa 1868. Alus aloitti palveluksensa aseistettuna kauppalaivana, ja se kuljetti joukkoja ja varusteita Nagasakista Osakaan.


title: Dai Ichi Teibō

text: Dai Ichi Teibō () oli vuonna 1867 vesillelaskettu parkkitakiloitu puurunkoinen tykkivene, joka oli alun perin vuonna 1867 valmistunut kauppalaivaksi "SS Hinda". Chōshūn han osti aluksen vuonna 1868, jolloin se sai nimen "Teibōmaru No 1". Alus luovutettiin vuonna 1870 sisaraluksensa "Dai ni Teibōn" kanssa keisarillisen Japanin laivastolle, joka nimesi sen "Dai Ichi Teibōksi".


title: Dai Ichi Teibō

text: Alus lainattiin keisarillisen Japanin laivastolle alkuvuodesta 1868, ja se aseistettiin sisällissodan varalle. Heinäkuussa alus palautettiin omistajilleen, mutta se lahjoitettiin vuonna 1870 keisarilliselle laivastolle, jolloin se sai nimen lopullisen nimensä. Alus oli vuodesta 1873 alkaen tutkimusaluksena aina siihen saakka, jolloin se haaksirikkoutui Kuriileilla vuonna 1875.


title: Milanon herttuakunta

text: Milanon herttuakunta oli nykyisen Italian alueella vuosina 1395–1797 sijainnut herttuakunta, jonka keskuskaupunki oli Milano. Valtio syntyi, kun Visconti-suku sai herttuan arvon vuonna 1395. Myöhemmin sitä hallitsi Sforza-suku. Ranskan kuninkaat pitivät Milanoa hallussaan useaan otteeseen 1400- ja 1500-luvuilla. Vuonna 1595 kaupunki joutui Espanjan haltuun ja se on siitä lähtien ollut Lombardian maakunnan pääkaupunki. Valtio menetti lopullisesti itsenäisyytensä Napoleonin sodissa vuonna 1797.


title: Milanon herttuakunta

text: Visconti hallitsi Milanoa herttuakunta keskiajalla ja varhaisrenessanssissa. Visconti-suku nousi valtaan kun Oddone kukisti Della Torren suvun vuonna 1277. Vuonna 1395 Viscontit saivat Milanon herttuan tittelin. Suvun valta Milanossa loppui Filippo Maria Viscontin kuolemaan 1447, jonka jälkeen Milanon valtikka siirtyi Sforza-suvulle.


title: Milanon herttuakunta

text: Sforzan ensimmäisen herttuan Francesco Sforzan toisena poikana Ludovico joutui tyytymään vanhemman veljensä valtaanastumiseen Francescon kuoltua vuonna 1466. Galeazzo Maria Sforza tuli tunnetuksi julmana hallitsijana ja ryhmä aatelismiehiä murhasi hänet Pyhän Stefanuksen kirkon portailla 26. joulukuuta 1476. Galeazzolla oli poika, 7-vuotias Gian Galeazzo Sforza, josta tuli uusi herttua. Käytännössä Ludovico piti valtaa käsissään ja vuonna 1494 setänsä tiukassa holhouksessa ollut Gian Galeazzo kuoli, jonka jälkeen Ludovico kruunattiin virallisesti Milanon hallitsijaksi 22. lokakuuta. Vahvistaakseen asemaansa Ludovico oli edellisenä vuotena naittanut sisarentyttärensä Bianca Maria Sforzan Pyhän saksalais-roomalaisen keisarikunnan keisari Maksimilian I:lle.


title: Teleprompteri

text: Teleprompteri () on suurikokoista käsikirjoitustekstiä televisiokameran linssin eteen heijastava lukulaite, joka on tarkoitettu apuvälineeksi kameran edessä esiintyvälle henkilölle. Sen toiminta perustuu yksisuuntaiseen peiliin. Tekniikka synnyttää illuusion suoraan kameraan katsovan uutisankkurin tai muun puhujan sujuvasta ja sanavalmiista esiintymisestä ilman paperia, vaikka hän todellisuudessa lukee tekstin edessään olevalta ruudulta. Lähetystä seuraava yleisö ei näe tekstiä eikä teleprompteria. Tekniikkaa voidaan käyttää myös puhetilaisuuksissa.


title: Teleprompteri

text: Suomessa teleprompter otettiin ensimmäisenä käyttöön vuonna 1981 aloitetuissa MTV:n televisiouutisissa. Aluksi katsojapalautteessa ihmeteltiin kameraan tuijottavia uutisankkureita, mutta pian myös Yleisradio otti teleprompterin käyttöön.


title: Ilona Chevakova

text: Ilona Chevakova (s. 16. heinäkuuta 1986 Pietari) on suomenvenäläinen näyttelijä, laulaja ja tanssija.


title: Ilona Chevakova

text: Ilona Chevakova on opiskellut Lontoon Millennium Performing Arts -musiikkiteatterikorkeakoulussa vuosina 2005–2008. Hän on ollut kiinnitettynä Vaasan kaupunginteatteriin 2009–2012 ja Ahaa Teatteriin 2013–2014. Hän on vieraillut musikaaleissa "Rent" ja "Alladin" (Aleksanterin teatteri) sekä "Mamma Mia!" (Svenska Teatern). Myöhemmin hän vieraili Helsingin kaupunginteatterissa ("Kaktuksen kukka"). Talvella 2016–2017 Chevakova näytteli naispääosaa, Janet Weissia, "Rocky Horror Show'ssa". Esitystä esitettiin Helsingissä, Turussa ja Tampereella 2015–2016. Televisiossa Chevakova on näytellyt tv-sarjoissa Ivalo, Pelimies ja"Sorjonen". Ilona on näytellyt myös Biisonimafian sketseissä 2016 alkaen. Ilona näytteli Hammaskeijua Biisonimafian elokuvassa MC Helper 3.


title: Ilona Chevakova

text: Ilona Chevakovan isosisko Regina Launivuo on niin ikään näyttelijä ja laulaja.


title: Parhaan miespääosan SAG-palkinto

text: Parhaan miespääosan SAG-palkinto on yhdysvaltalaisen ammattiliitto Screen Actors Guildin vuosittain jakama palkinto, joka annetaan elokuvassa näytelleelle miesnäyttelijälle erinomaisesta suorituksesta pääroolissa. Palkinto jaettiin ensimmäisen kerran vuonna 1995, jolloin palkinnon sai Tom Hanks roolistaan elokuvassa "Forrest Gump".


title: Parhaan miespääosan SAG-palkinto

text: Daniel Day-Lewis on voittanut tässä kategoriassa kolmesti, ennemmän kuin kukaan muu. Eniten ehdokkuuksia ovat saaneet Russell Crowe, Leonardo DiCaprio, Tom Hanks ja Sean Penn neljällä ehdokkuudella. Denzel Washington on tuorein palkittu voitettuaan sen vuoden 2017 gaalassa roolistaan elokuvassa "Fences" (2016).


title: Gent–Wevelgem 2013

text: Gent–Wevelgem 2013 oli järjestyksessään 75. maantiepyöräilyn Gent–Wevelgem-kilpailu. Se käytiin 24. maaliskuuta 2013 UCI World Tourin 2013 seitsemäntenä kilpailuna. Se oli tarkoitus järjestää 238 kilometrin reitillä Deinzesta Wevelgemiin, mutta kylmän sään vuoksi lähtöpaikka siirtyi Gisteliin ja kilpailumatka lyheni 190 kilometriin.


title: Gent–Wevelgem 2013

text: Peter Sagan voitti kilpailun karattuaan kärkiryhmästä noin neljä kilometriä ennen maalia. Hän voitti ajon 23 sekunnin erolla Borut Božičiin, Greg Van Avermaet sijoittui kolmanneksi.


title: Gent–Wevelgem 2013

text:
Lähde: Cyclingnews
Kilpailussa olivat mukana seuraavat 25 joukkuetta:


title: Deryk Engelland

text: Deryk Engelland (s. 3. huhtikuuta 1982 Edmonton, Alberta, Kanada) on kanadalainen jääkiekkoilija, pelipaikaltaan puolustaja. Hän edustaa NHL-seura Vegas Golden Knightsia.


title: Deryk Engelland

text: Engelland pelasi kaudet 1998–2003 WHL:n Moose Jaw Warriorsissa. New Jersey Devils varasi hänet 194. pelaajana . Kaudella 2003–2004 Engelland pelasi AHL:n Lowell Lock Monstersissa ja ECHL:n Las Vegas Wranglersissä, jossa pelasi myös kauden 2004–2005. Kaudet 2005–2007 hän vietti AHL:n Hershey Bearsissa sekä ECHL:n South Carolina Stingraysissa ja Reading Royalsissa.


title: Deryk Engelland

text: Kaudeksi 2007–2008 Engelland siirtyi NHL-seura Pittsburgh Penguinsiin, jonka farmijoukkueessa Wilkes-Barre/Scranton Penguinsissa pelasi kaksi täyttä kautta. Kaudella 2009–2010 hän debytoi NHL:ssä 10. marraskuuta 2009 Boston Bruinsia vastaan. Engelland pelasi kauden aikana NHL:ssä yhdeksän ottelua tehopistein 0+2=2. Kaudella 2010–2011 hän teki ensimmäisen NHL-maalinsa 12. marraskuuta 2010 Tampa Bay Lightningia vastaan. Engelland vietti koko kauden NHL:ssä; 63 ottelussa hän sai tehopisteet 3+7=10 ja 123 jäähyminuuttia. Kaudella 2011–2012 hän pelasi 73 runkosarjaottelua tehopistein 4+13=17 ja NHL-uransa ensimmäiset kuusi pudotuspeliottelua.


title: Deryk Engelland

text: Engelland teki 1.7.2014 kolmen vuoden sopimuksen Calgary Flamesin kanssa.


Parhaan näyttelijäkokoonpanon SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.


title: Robert Bortuzzo

text: Robert Bortuzzo (s. 18. maaliskuuta 1989 Thunder Bay, Ontario, Kanada) on kanadalainen jääkiekkoilija, pelipaikaltaan puolustaja. Hän edustaa NHL-seura St. Louis Bluesia. Pittsburgh Penguins varasi hänet 78. pelaajana .


title: Robert Bortuzzo

text: Bortuzzo pelasi kaudet 2006–2009 Kitchener Rangersissa, jossa voitti OHL:n mestaruuden kaudella 2007–2008. Kaudeksi 2009–2010 hän siirtyi NHL-seura Pittsburgh Penguinsiin, jonka farmijoukkueessa Wilkes-Barre/Scranton Penguinsissa pelasi kaksi täyttä kautta ja tuli valituksi kauden 2010–2011 AHL:n tähdistöotteluun. Kaudella 2011–2012 Bortuzzo debytoi NHL:ssä 5. marraskuuta 2011 Los Angeles Kingsiä vastaan. Hän pelasi kauden aikana kuusi NHL-ottelua ilman tehopisteitä. Kaudella 2012–2013 Bortuzzo teki ensimmäisen NHL-maalinsa 2. helmikuuta 2013 New Jersey Devilsiä vastaan.


title: Parhaan naissivuosan SAG-palkinto

text: Parhaan naissivuosan SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.


title: Perm-2

text: Perm-2 eli Perm II () on miljoonakaupunki Permin päärautatieasema. Se kuuluu Venäjän rautateiden tytäryhtiön Sverdlovskaja Železnaja Dorogan asemaverkostoon ja palvelee sekä kauko- että lähijunaliikennettä.


title: Jääpallon Elitserien-kausi 2007–2008

text: Kaudella 2007-2008 Ruotsin jääpallon sarjajärjestelmää muutettiin ja Elitserien korvasi Allsvenskanin korkeimpana sarjatasona. Elitserienissä pelattiin yksilohkoinen sarja, aiemman kaksilohkoisen, maantieteellisesti jaetun sarjan sijasta. Sarja supistettiin 14 joukkueen sarjaksi aiemman 16 sijasta. Kahdeksan parasta joukkuetta selviytyivät pudotuspeleihin, kaksi viimeistä putosi Allsvenskaniin, ja sijoille 11-12 sijoittuneet joutuivat karsimaan sarjapaikastaan Allsvenskanin parhaita vastaan.


title: Jääpallon Elitserien-kausi 2007–2008

text: Uppsalassa pelattuun loppuotteluun selvisivät edellisen kauden mestari Edsbyns IF ja Sandvikens AIK. Mestaruuden voitti Edsbyn, mestaruus oli seuralle viides perättäinen.


title: Jääpallon Elitserien-kausi 2007–2008

text: Tillberga ja Falun putosivat sarjasta. Gripen ja Sirius karsintoihin.


title: Jääpallon Elitserien-kausi 2007–2008

text:
Puolivälierät pelattiin paras kolmesta järjestelmällä. Ensimmäinen ottelu runkosarjassa huonommin sijoittuneen kotikentällä, toinen ja tarvittaessa kolmas ottelu paremmin sijoittuneen kotikentällä.
Välierät pelattiin paras viidestä systeemillä siten, että toinen, kolmas ja tarvittaessa viides ottelu käytiin paremmin sijoittuneen kotikentällä.


title: Jääpallon Elitserien-kausi 2007–2008

text: 25.3.2011 Studenternas IP, Uppsala Yleisöä: 19 513


title: Jääpallon Elitserien-kausi 2007–2008

text: Sirius säilyi ja Örebro SK nousi elitserieniin.


title: Jääpallon Elitserien-kausi 2007–2008

text: IFK Kungälv nousi ja Gripens BK Trollhättan säilyi elitserienissä.


title: Merivartioasema

text: Merivartioasema on Suomen rannikkoalueella sijaitseva Rajavartiolaitokseen kuuluva yksikkö, jonka tarkoituksena on vastata rajavalvonnasta sekä muista lakisääteisistä tehtävistä toiminta-alueellaan. Ensimmäiset merivartioasemat perustettiin Suomeen vuonna 1930.


title: Merivartioasema

text: Suomenlahden merivartioston organisaatioon kuuluu 8 merivartioasemaa: Hangon, Tammisaaren, Porkkalan, Helsingin, Porvoon, Kotkan, Haapasaaren ja Hurpun merivartioasemat.


title: Merivartioasema

text: Länsi-Suomen merivartioston organisaatioon kuuluu kaikkiaan 13 asemaa: Hiittisten, Nauvon, Ahvenanmaan, Kökarin, Susiluodon, Rauman, Porin, Kaskisten, Vallgrundin, Kokkolan, Kalajoen, Virpiniemen ja Kemin merivartioasemat.


title: Merivartioasema

text: Suomen merivarioasemat ovat pääosin sijoittuneina seuraaviin maakuntiin: Ahvenanmaan maakunta, Varsinais-Suomen maakunta, Satakunnan maakunta, Pohjanmaan maakunta ja Pohjois-Pohjanmaan maakunta sekä Lapin maakunta.


title: Merivartioasema

text: Merialueella sijaitsevan rajan voi esimerkiksi huviveneilijä ylittää Santiossa sekä Haapasaaren, Helsingin, Hangon ja Ahvenanmaan merivartioasemilla. Merivartioaseman liikkuvaa kalustoa ovat esim.:Kiinteää kalustoa toiminnan hoitamiseksi ovat mm. tähystystornit sekä erilaiset tekniset laitteistot kuten kaukoputket.


title: Linnaisten kartano

text: Linnaisten kartano (ruots."Lindnäs") sijaitsee Mäntsälän pohjoisosassa Sulkavanjärven rannalla noin 18 kilometrin päässä kunnan keskustasta. Kartanon historia tunnetaan 1600-luvulta lähtien ja viimeisen 200 vuoden ajan se on kuulunut vapaaherralliselle Stjernvallin suvulle.


title: Linnaisten kartano

text: 1800-luvulla Linnaisten kartano oli Mäntsälän suurimpia maanomistajia. Sen maista on erotettu Sulkavan ja Kassilan kartanot sekä vuoden 1918 torpparilain myötä 31 itsenäistä tilaa. Sodan jälkeen muodostettiin vielä yli 20 maatilaa siirtoväkeä, rintamamiehiä ja sotaorpoja varten. Kartanon omistuksessa on aikoinaan ollut muun muassa saha, mylly sekä verkatehdas. Nykyinen päärakennus on peräisin 1960-luvulta, jolloin vanha päärakennus vuodelta 1781 purettiin.


title: Linnaisten kartano

text: Linnaisten kartanon mailla on Stjernvallin suvun yksityinen hautausmaa nimeltään Hautaholma. Se sijaitsee korkealla mäellä kartanon eteläpuolella olevan Sulkavanjärven rannalla. Tarinan mukaan paikalle on haudattu keisari Aleksanteri I:n ja Ulrika Möllersvärdin pienenä kuollut avioton lapsi.


title: Linnaisten kartano

text: Linnaisten kartanosta on saanut nimensä myös Zachris Topeliuksen vuonna 1859 ilmestynyt romaani "Linnaisten kartanon viheriä kamari" ja siihen perustuva elokuva "Linnaisten vihreä kamari".


title: Linnaisten kartano

text: Kartanon omistajia ovat olleet Stjernvallien lisäksi aikaisemmin muun muassa Skytten ja Tigerstedtien suvut.


title: Parhaan miessivuosan SAG-palkinto

text: Parhaan miessivuosan SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.


title: Jarmo Lilius

text: Jarmo Lilius (s. 19. tammikuuta 1957 Lempäälä) on suomalainen pääsarjatason jääkiekkoilija.


title: Jarmo Lilius

text: Tampereen Ilveksen kasvatti Jarmo Lilius oli jo nuorena lahjakas hyökkääjä, joka voitti nuorten Suomen mestaruudet A-, B- ja C-ikäluokissa. Ensimmäisen aikuisten pääsarjaottelunsa hän pelasi 16-vuotiaana. Liliuksen kahdella ensimmäisellä SM-sarjakaudella Ilves voitti pronssia. Kaudella 1975–1976 Lilius saavutti alle 19-vuotiaiden maajoukkueen kanssa EM-pronssia, mutta siihen hänen mitalisaavutuksensa jäivät. Seuraavina kausina Lilius pelasi Ilveksen riveissä tehokkaasti. Kaudella 1977–1978 hän oli seuransa paras pistemies ja SM-liigan pistepörssissäkin kolmas jättäen taakseen muun muassa Martti Jarkon ja Juhani Tammisen. Kaudeksi 1978–1979 Lilius lähti Ruotsin Elitserienin AIK:hon mutta ei menestynyt. Seuraavaksi kaudeksi Lilius palasi Ilvekseen ja oli jälleen joukkueensa paras pistemies kahtena peräkkäisenä kautena.


title: Jarmo Lilius

text: Taitavan mutta huolettoman taiteilijan puutteellinen urheilija-asenne ei ollut valmentaja Raimo Määttäsen mieleen ja heidän sukset menivät lopullisesti ristiin jo syksyllä 1981. Pelaavan kokoonpanon ulkopuolelle joutunut Lilius pyysi siirtoa ja hän jatkoikin kauden loppuun Rauman Lukossa, jossa hän pääsi samaan ketjuun vanhan pelikaverinsa Jarmo Huhtalan kanssa. Lukko jäi runkosarjassa viimeiseksi ja joutuikin karsimaan sarjapaikastaan FoPS:ia vastaan. Raumalaiset voittivat ottelusarjan puhtaasti 3–0 ja Lilius keräsi tehot 0+7. Vaikka Lukko säilyttikin sarjapaikkansa, Lilius pelasi seuraavalla kaudella I-divisioonassa, kun hän siirtyi KalPaan. Kuopiossa Lilius pelasi vain kolmasosan kauden peleistä ja päätti lupaavasti alkaneen pelaajauransa jo 26-vuotiaana. Pelaajauran jälkeen Lilius on valmentanut Ilveksen juniorijoukkueita.


title: Linnaisten kartanon viheriä kamari

text: Linnaisten kartanon viheriä kamari "(Gröna kammaren i Linnais gård)" on Zachris Topeliuksen alun perin vuonna 1859 ilmestynyt romaani. Se julkaistiin suomeksi vuonna 1881 kokoelmassa "Talvi-iltain tarinoita" suomentajana Aatto Suppanen. Ilmari Jäämaan suomennos julkaistiin ensimmäistä kertaa vuonna 1928.


title: Linnaisten kartanon viheriä kamari

text: Romaanin tarina sijoittuu 1830-luvuun suomalaiseen kartanoon. Nimensä se on saanut Mäntsälässä sijaitsevasta Linnaisten kartanosta, vaikka romaani ei suoranaisesti kyseiseen kartanoon liitykään. Lajityypiltaan teoksen katsotaan nykyään edustavan lähinnä fantasia- ja kauhukirjallisuutta. Romaanin pohjalta valmistui vuonna 1945 Valentin Vaalan ohjaama elokuva "Linnaisten vihreä kamari", joka on yksi ensimmäisistä suomalaisista kauhuelokuvista.


title: Robin Hodder

text: Robin Godfrey Hodder (1. lokakuuta 1937 Maryborough, Victoria – 19. maaliskuuta 2006 Ashburton, Victoria) oli australialainen maahockeypelaaja. Hän kilpaili vuoden 1964 kesäolympialaisissa Tokiossa ja kuului siellä lajissa pronssia saaneeseen miesten joukkueeseen.


title: Östunan kirkko

text: Östunan kirkko () on Ruotsissa Knivstan kunnan Östunassa sijaitseva kirkkorakennus. Se on rakennettu luultavasti 1400-luvun lopussa ja paikalla on todennäköisesti ollut kirkko jo sitäkin aikaisemmin. Kastemalja ja krusifiksi ovat peräisin 1200-luvulta.


title: Östunan kirkko

text: Sakaristo rakennettiin kirkkoon 1300-luvulla tai 1400-luvun alkupuolella, asehuone puolestaan 1400-luvun jälkipuolella. Kirkko sisustettiin uudestaan suurimmaksi osaksi 1700-luvulla ja sitä restauroitiin 1895, mutta 1700-luvun luonnetta palautettiin vuoden 1938 restauroinnissa.


title: Mandalin kirkko

text: Mandalin kirkko on Norjassa Mandalin kaupungissa sijaitseva kirkkorakennus. Kirkko on otettu käyttöön vuonna 1819, mutta sen vihkiminen tapahtui vasta vuonna 1821. Vanha kirkko paloi vuonna 1810, kun kaupunki paloi.


title: Mandalin kirkko

text: Kirkko on rakennettu osittain puusta ja osittain tiilistä. Sen on suunnitellut arkkitehti Jørgen Gerhard Løser. Tyyliltään rakennus on empire-klassismia.


title: Hōshō (1868)

text: Hōshō () oli vuonna 1868 vesillelaskettu Chōshūn hanin Britteinsaarilta tilaama kolmimastoinen parkkitakiloitu potkurisluuppi. Alus palveli myöhemmin keisarillisen Japanin laivastossa ennen romuttamistaan vuonna 1906.


title: Hōshō (1868)

text: Alus valmistettiin vuonna 1868 Aberdeenissa Skotlannissa, ja se saapui vuonna 1869 Japaniin, jossa Chōshūn hanin viranomaiset nimesivät aluksen "Hōshōmaruksi" ().


title: Hōshō (1868)

text: Alus osallistui Boshin-sotaan keisari Meijin joukoissa. Se tuli tunnetuksi kuljettaessaan tammikuussa 1868 Satsuman hanin 330 ronin-sotilasta pakoon Edosta Shinagawasta, vaikka Tokugawa-shōgunaatti pyrki estämään paon. "Hōshōmaru" siirrettiin keisarillisen Japanin laivastolle 15. toukokuuta 1871.


title: Hōshō (1868)

text: Meiji-hallitus nimesi aluksen 8. kesäkuuta "Hōshōksi", ja se lähetettiin tukemaan hallituksen joukkojen operaatioita Sagakapinan aikana vuonna 1874. Se oli myös mukana vuoden 1874 Taiwanin operaatioissa. "Hōshō" tuki hallituksen joukkoja kukistettaessa Satsuman kapinaa.


title: Hōshō (1868)

text: "Hōshō" poistettiin 16. elokuuta 1891 taistelutehtävistä, ja se siirrettiin koululaivaksi. Ensimmäisessä Kiinan–Japanin sodassa alus oli vartiolaivana aluksi Kuressa ja myöhemmin Sasebossa. Alus luokiteltiin 21. maaliskuuta 1898 uudelleen 2. luokan tykkiveneeksi, minkä jälkeen se oli rannikonvalvontatehtävissä. Alus kuitenkin jo aiemmin määritetty käyttökelvottomaksi, ja se oli poistettu palveluksesta 1. maaliskuuta 1898. Alusluettelosta se poistettiin 19. huhtikuuta 1906, ja alus romutettiin vuotta myöhemmin 8. huhtikuuta.


title: Kiikarikalat

text: Kiikarikalat ("Opisthoproctidae") on sillikuorekalojen lahkoon kuuluva heimo. Eräissä lähteissä heimo luokitellaan kuuluvaksi kuorekaloihin. Kiikarikalalajeja tavataan syvistä vesistä kaikista lämpimistä ja lauhkeista valtameristä.


title: Kiikarikalat

text: Kiikarikalojen heimoon kuuluu 6 sukua ja noin 11 lajia. Kooltaan ne ovat pienehköjä ja saavuttavat korkeintaan 18–24 cm:n pituuden. Ruumis voi olla joko pitkulainen ja tai selkeästi litteä. Tyypillisiä piirteitä ovat kookkaat, yleensä ylöspäin suuntautuneet putkimaiset silmät, suuri pää ja matalalla sijaitsevat rintaevät. Eräillä kiikarikaloihin kuuluvilla lajeilla on rasvaevä. Heimon kaloilla ei tyypillisesti ole uimarakkoa. Väritykseltään kiikarikalat ovat "Opisthoproctus"-suvussa hopeanharmaita ja muissa suvuissa ruskehtavia.


title: Kiikarikalat

text: Kiikarikalalajeja tavataan Atlantista, Intian valtamerestä ja Tyynestämerestä. Ne ovat lämpimien ja lauhkeiden alueiden syvissä vesissä eläviä kaloja, joita tavataan tyypillisesti 300–2 000 metrin syvyydestä. Kiikarikalojen ravintoa ovat pienet selkärangattomat eläimet, kuten äyriäiset.


title: Ahti Kortelainen

text: Ahti Kortelainen (s. Kemi) on suomalainen musiikkituottaja, miksaaja sekä äänittäjä. Vuonna 1987 Kortelainen perusti Kemissä sijaitsevan Tico Tico Studion. Joulukuussa 2012 Kortelaisen studio muutti uusiin toimitiloihin Kemin Syväkankaalle.


title: Ahti Kortelainen

text: Kortelainen on uransa aikana äänittänyt noin 200 albumia. Hänellä on myös useita hokemiin perustuvia lempinimiä, joita on käytetty albumeiden tekijätiedoissa.


title: Impilahden rotkoja

text: Impilahden rotkoja on taiteilija Aimo Kanervan öljyvärimaalaus pahville vuodelta 1940. Kooltaan tämä pikkutyö on 16×22 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Impilahden rotkoja

text: "Impilahden rotkoja" kuuluu Aimo Kanervan ekspressionistisiin maisemamaalauksiin. Niistä käytiin 1940-luvun loppupuolella voimakasta polemiikkia puolesta ja vastaan.


title: The Expected

text: The Expected on suomalainen rockyhtye, joka perustettiin vuonna 2011. Yhtyeen debyyttialbumi "ONE" julkaistiin 3. huhtikuuta 2013. Yhtyeen levy-yhtiönä toimi Amplisonic Records. Ensimmäinen levy myi nopeasti painoksensa loppuun. Genius Filmsin tuottama musiikkivideo American Dream julkaistiin 19. huhtikuuta 2013. Albumilta julkaistiin myös toinen video King Kong. Videon ohjasi ja kuvasi Max Seeck. "Kotimainen The Expected teki pirteän version Kinks-harvinaisuudesta", kirjoitti Rumba The Expectedin ensimmäiseltä levyltä löytyvästä The Kinksin King Kong -kappaleesta.


title: The Expected

text: Kakkoslevy "Radio Night" julkaistiin perjantaina 20. marraskuuta 2015. Levyn tuottajana toimi sekä tuottajana että musiikkitoimittajana meritoitunut Pekka Laine. Radio Nightin kuvaillaan tuovan rokin ja kitarat takaisin popmusiikkiin 2010-lukulaisella arvomaailmalla. Soundista voi kuulla tunnelmia Rolling Stonesista ja The Kinksistä mutta myös David Bowiesta ja Atomic Swingistä. Levyltä löytyvästä Nothing Action -kappaleesta julkaistiin samalla musiikkivideo, jonka ohjasi Mikko Kananoja. Videon ensi-ilta oli Rumban nettisivuilla julkaisupäivänä.


title: The Expected

text: Vuonna 2016 yhtye lähti Beatlesin juurille soittamaan Liverpoolin Cavern Clubille. Toukokuussa 2016 neljän miehen bändi The Expected pakkasi instrumenttinsa ja matkasi International Pop Overthrow -festivaalille. The Beatlesin pyhäkössä Cavern Clubissa ja Cavern Pubissa esiintyi seitsemän päivän aikana 142 yhtyettä. "New York Post" onkin kuvannut International Pop Overthrow -festivaalia rokkareiden speed datingiksi.


title: The Expected

text: Maineikas festivaali on toiminut 17 vuotta jakautuneena yhtä moneen kaupunkiin eri puolille maailmaa. Siellä on soittanut vain kourallinen suomalaisia. The Expected soitti festarilla kaksi keikkaa, 17.5. Cavern Clubilla ja 19.5. Cavern Pubissa. Festivaalin perustaja ja johtaja David Bash' valitsee bändit itse, ja ilmoittaa vaatimattomasti esiintyjien olevan ”maailman parhaita pop-bändejä”. Mutta mitään suuria nimiä hän ei sinne halua. Festarin kiinnostavuus syntyykin siitä, että siellä pääsee kuulemaan uutta. Tätä kautta on noussut suosioon muun muassa Maroon 5.


title: The Expected

text: Liverpoolissa syntyi myös ”I Want More”. Kappale äänitettiin Liverpoolissa ja sen tuottajana toimi Pekka Laine.


title: The Expected

text: The Expected palasi 90-luvulle uusimmalla julkaisullaan "Coming Out." Viiden kappaleen EP julkaistiin perjantaina 16.11.2018 ja levynjulkaisukeikka pidettiin Semifinalissa Knucklebone Oscarin kanssa. Levyn tuottajana on toiminut tuottaja ja musiikkitoimittaja Pekka Laine. Levyltä on julkaistu yksi musiikkivideo "Ruff Song".


title: The Expected

text: Coming Out jatkaa The Expectedin valitsemalla melodisella ja power pop-henkisellä tiellä jossa stemmat pölähtävät ja kitarat ovat isoja.


title: Hiirenvirnoja

text: Hiirenvirnoja on suomalaisen taiteilijan Aimo Kanervan vesiväri- ja lyijykynätyö vuodelta 1962. Kooltaan työ on 66×51 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Hiirenvirnoja

text: "Hiirenvirnoja" kuuluu Aimo Kanervan runollisiin kasvikuviin. Ne ovat tyyliltään vastakohtia Kanervan ekspressiivisille töille.


title: Paras naisnäyttelijä draamasarjassa (SAG)

text: Parhaan draamasarjan naisnäyttelijän SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.


title: Kuhilaspelto

text: Kuhilaspelto on taiteilija Unto Koistisen öljyvärimaalaus kankaalle vuodelta 1957. Kooltaan maalaus on 130,5×119,5 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Kuhilaspelto

text: "Kuhilaspelto" on osuva esimerkki tyylistä, jonka Unto Koistinen kehitti 1950-luvulla. Hän käytti usein vain muutamaa väriä, monesti sinisen sävyjä kuten "Kuhilaspelto"-maalauksessa. Peltomaisema esiintyi useammassakin Koistisen työssä.


title: August Favén

text: August Favén (5. marraskuuta 1851 Viipuri – 17. syyskuuta 1930) oli suomalainen opettaja ja runoilija.


title: August Favén

text: Favén perusti 1879 opettajakollegoidensa Antti Tervon ja Herman Niemen kanssa "Koi"-nimisen sanomalehden kilpailemaan Tampereen seudun sanomalehtikenttää yksin hallinneen Tampereen Sanomien kanssa. Lehden näytenumero ilmestyi 14. marraskuuta 1879 ja ensimmäinen varsinainen numero heti seuraavan vuoden alussa. "Koi" oli Tampereen seudun paikallislehti ja ajoi myös suomalaisuusasiaa. Lehden taru jäi kuitenkin melko lyhyeksi, sillä se lakkautettiin kannattamattomana toukokuussa 1881.


title: Arvid Hydén

text: Arvid Jonas Hydén (12. helmikuuta 1864 Bellö, Småland, Ruotsi – 7. helmikuuta 1930 Helsinki) oli ruotsalaissyntyinen Suomessakin asunut pappi ja kirjailija.


title: Arvid Hydén

text: Hydén toimi Tukholman Betlehemskyrkanin saarnaajana 1905–1930. Hän oli Svenska Lutherska Evangeliföreningen lähetysjärjestön palveluksessa pastorina ja kirjoitti useita hengellisiä laulun järjestön Sionsharpan laulukirjaan.


title: Arvid Hydén

text: Hyden oli naimisissa Cecilia Anderssonin kanssa. Heidän poikansa oli jääkärieversti ja Oy Sako Ab:n toimitusjohtaja Jonas Hydén. Toinen poika kaatui Mannamäellä kapinan aikana 1918.


title: Siskoni (Unto Koistinen)

text: Siskoni on taiteilija Unto Koistisen viivasyövytys ja akvatinta vuodelta 1954. Tämä 25,2×32,7 cm kokoinen työ kuuluu Ateneumin taidemuseon Ester ja Jalo Sihtolan lahjoituskokoelmaan.


title: Siskoni (Unto Koistinen)

text: Unto Koistinen ei kaunistellut muotokuvissaan olevia henkilöitä. Monet hänen muotokuvansa korostavat ja liioittelevat kohteiden piirteitä; esimerkiksi ne venyttävät heidän kasvojaan. "Siskoni"-muotokuva kuvaa pyöreää arpinenäistä naista pöydän ääressä.


title: Paras naisnäyttelijä komediasarjassa (SAG)

text: Parhaan komediasarjan naisnäyttelijän SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.


title: Ibuki-luokka (taisteluristeilijä)

text: Ibuki-luokka () oli keisarillisen Japanin laivaston kahden aluksen muodostama panssariristeilijäluokka, jonka alukset luokiteltiin vuonna 1912 taisteluristeilijöiksi. Kumpikin aluksista romutettiin syyskuussa 1923 Washingtonin laivastosopimuksen seurauksena.


title: Kiljavan sairaala

text: Kiljavan sairaala on Nurmijärven kunnassa Kiljavan kylässä, Sääksjärven rannalla sijaitseva kuntoutussairaala.


title: Kiljavan sairaala

text: Sairaalarakennus on rakennettu vuosien 1936–1938 välisenä aikana. Sairaalan toiminta alkoi tuberkuloosisairaalana 10. lokakuuta 1938, jolloin sairaala vihittiin käyttöön. Sittemmin sairaalan toimintamalli muuttui tuberkuloosisairaalasta yleissairaalaksi. Kuntoutustoiminta laajeni 1970-luvulla muun muassa sisätauteihin ja neurologiaan. 1990-luvun loppupuolella siellä hoidettiin keuhkopotilaiden lisäksi myös kurkku-, nenä- ja korvasairauksia. Sairaalarakennuksen on suunnitellut arkkitehti Jussi Paatela.


title: Kiljavan sairaala

text: 2000-luvun taitteessa Uudenmaan sairaanhoitopiiri, HYKS ja Helsingin kaupungin erikoissairaanhoito yhdistyivät muodostaen Helsingin ja Uudenmaan sairaanhoitopiirin (HUS). Sairaala jäi tämän jälkeen Hyvinkään, Järvenpään, Mäntsälän, Nurmijärven ja Tuusulan kuntien käyttöön, se oli vuodesta 1991 lähtien osa Hyvinkään sairaanhoitoaluetta. Kunnat eivät halunneet yksinään ostaa Kiljavan sairaalan kiinteistöä, joten sairaala lakkautettiin vuonna 2002. Sairaala oli lähes käyttämättömänä muutamia lyhytaikaisia toimintoja lukuun ottamatta, ja tyhjän sairaalan ylläpito maksoi kunnille noin puoli miljoonaa euroa vuodessa. Vuoden 2006 lopussa Hyvinkää, Järvenpää, Mäntsälä, Nurmijärvi, Tuusula ja HUS-kuntayhtymä perustivat Kiljavan Sairaala Oy:n, joka hankkii hoivapalvelut muilta tuottajilta. Sairaalayhtiö on ollut talousvaikeuksissa, kun kaikki omistajakunnat eivät ole käyttäneet sen palveluja riittävästi. Vuonna 2013 hoivapalvelut Kiljavan sairaalaan tuottaa Attendo.


title: Rauno Mokka

text: Rauno Mokka (s. 17. toukokuuta 1946 Toijala) on suomalainen ydinvoimatekniikan diplomi-insinööri, Teollisuuden Voiman entinen varatoimitusjohtaja sekä jääkiekkovaikuttaja.


title: Rauno Mokka

text: Mokka on jääkiekkojoukkue Rauman Lukon pitkäaikainen johtohahmo ja hänet aateloitiin vuonna 2010 Suomen jääkiekkoleijonaksi numerolla 204.


title: Keski-Pohjanmaan nuorisoseura

text: Keski-Pohjanmaan Nuorisoseura ry on järjestö, joka tukee maakunnan nuorisoseuroja kehittämällä toimintaansa, yhteistyössä niiden kanssa. Kehittämisen lähtökohtana ovat paikallisseurojen toiveet ja tarpeet. Piirijärjestöt toimivat paikallisseurojen etujen valvojina liittojen suuntaan. Piirijärjestöjen tehtävänä on tukea kaikenikäisten harrastustoimintaa paikallisseuroissa tarjoamalla koulutusta, ohjausta ja neuvontaa.


title: Keski-Pohjanmaan nuorisoseura

text: Toiminnan tavoitteena on arvojen ja perinteen säilyttäminen ja siirtäminen sukupolvelta toiselle sekä uuden, ajanmukaisen toiminnan kehittäminen.


title: Keski-Pohjanmaan nuorisoseura

text: Keski-Pohjanmaan Nuorisoseura ry:n toimisto on Ylivieskassa.


title: Tsukuba-luokka

text: Tsukuba-luokka () oli keisarillisen Japanin laivaston kahden aluksen muodostama panssariristeilijäluokka, jonka alukset luokiteltiin vuonna 1912 taisteluristeilijöiksi. Kumpikin aluksista romutettiin syyskuussa 1923 Washingtonin laivastosopimuksen seurauksena. Alun perin luokkaan piti kuulua kuusi alusta, mutta neljä peruutettiin jo ennen rakennustöiden aloittamista.


title: Tsukuba-luokka

text: Luokan hankintapäätös tehtiin osana Venäjän–Japanin sodan tappioiden aiheuttamaa vuoden 1904 laivaston täydentämisen hätäohjelmaa. Uuden luokan alusten ollessa suurimpia japanilaisten itsenäisesti suunnittelemia, amerikkalaiset sotilastarkkailijat hämmästelivät rakennustöiden nopeaa etenemistä ja sitä, kuinka nopeasti japanilaiset olivat oppineet valmistamaan niin suuria ja voimakkaita aluksia. Kuitenkin sodan päätyttyä alkanut laivanrakennuksen nopea kehitys sekä kasvaneet kustannukset aiheuttivat projektin uudelleenarvioinnin. Lopulta ainoastaan "Tsukuba" ja "Ikoma" valmistuivat alun perin suunnitelluista kuudesta aluksesta.


title: Vampyyri Ernest

text: Vampyyri Ernest (alkuperäiseltä nimeltään "Ernest Le vampire") on ranskalainen vuosina 1989–1991 valmistunut animaatiosarja. Sarjaa tehtiin kaksi tuotantokautta, joista ensimmäinen käsitti 13 osaa, ja toinen 104 osaa.


title: Vampyyri Ernest

text: Animaatiosarja kertoo Ernest-nimisestä vampyyrista. Sarjan jokainen jakso päättyy siihen, että tukalassa tilanteessa Ernest herää arkustaan.


title: Vampyyri Ernest

text: Sarjassa ei puhuta lainkaan, vaan taustalla kuullaan säveltäjä Garbiel Yaredin musiikkia.


title: Karin Hirn

text: Karin Hirn, o. s. "Åberg" (18. toukokuuta 1869 Porvoo – 21. heinäkuuta 1943 Helsinki) oli suomalainen kirjallisuuden ruotsintaja.


title: Karin Hirn

text: Karin Hirnin vanhemmat olivat Karl Eugen Åberg ja Emelia Leontine Hougberg. Hän oli naimisissa professori Yrjö Hirnin kanssa. Heidän lapsiaan olivat professori Hans Hirn (1896–1970) ja Kansallismuseon kuvakokoelman hoitaja Marta Hirn (1903–1995).


title: Krapihovi

text:
Krapihovi on vuonna 1973 perustettu monipuolinen hotelli- ja ravintola-alan perheyritys, joka toimii Tuusulan Rantatien varrella, kansallisesti merkittävässä kulttuurimaisemassa.
Krapin pihapiiri muodostuu ravintoloista, hotellista, savusaunasta ja laajasta puistoalueesta sekä kesäaikaan kesäteatterista ja terassista. Krapihovi on lounas-, illallis- ja juhlaravintola. Ravintolan yhteydessä on myynnissä suomalaisten pien- ja lähituottajien tuotteita. Krapi toimii myös kokous- ja juhlapaikkana.


title: Krapihovi

text: Krapin tilan vaiheet ulottuvat aina 1600-luvulle ja vuodesta 1911 alkaen sen on omistanut Holman suku. Nykyään kotimuseona toimiva Aleksis Kiven kuolinmökki kuului alun perin Krapin tilaan.


title: Tiina Saario

text: Tiina Saario (s. 15. tammikuuta 1982) on suomalainen jalkapalloilija, joka on viimeksi edustanut Naisten Ykkösessä pelaavaa Malmin Palloseuraa.


title: Tiina Saario

text: Saario aloitti pääsarjauransa vuonna 1998 Puistolan Urheilijoissa. Lisäksi hän on Suomen korkeimmalla sarjatasolla edustanut Malmin Palloseuraa, Kuopion MimmiFutista, FC Kontua, Helsingin Jalkapalloklubia sekä Åland Unitedia. Vuodet 2002–2005 Saario opiskeli Miamissa Barryn yliopistossa, jossa hän myös pelasi yliopistosarjoissa kolmen kauden ajan Lisäksi Saario toimi vuoden valmennustehtävissä. Hän on myös pelannut Yhdysvalloissa W-liigaa vuonna 2001.


title: Tiina Saario

text: Saario on ehtinyt jo lopettamaan uransa huipputasolla useampaan otteeseen. Vuonna 2008 hän teki paluun Naisten Liigaan FC Kontun joukkueessa ja yhden Kakkosessa pelaamansa kauden jälkeen vuonna 2010 HJK:n riveissä. Samana vuonna Saario loukkaantui vakavasti Suomen Cupin finaalissa, kun hän törmäsi yhteen vastustajan kanssa ja mursi leukaluunsa. Onnettomuuden jälkeen hän päätti lopettaa pelaamisen, mutta teki paluun kentille jo seuraavan vuoden kesäkuussa. Kauden 2013 Saario pelasi Åland Unitedin SM-kultaa voittaneessa joukkueessa ja ilmoitti sen jälkeen lopettavanasa pääsarjauransa. Kesäkuussa 2014 uutisoitiin, että hän liittyy ahvenanmaalaisjoukkueeseen elokuussa käynnistyvien Naisten mestarien liigan karsintojen ajaksi.


title: Tiina Saario

text: A-maajoukkueessa Saario esiintyi ensimmäisen kerran vuonna 1999. Helmikuussa 2012 hän teki paluun maajoukkueeseen lähes kymmenen vuoden tauon jälkeen ja on siitä lähtien kuulunut sen vakiopelaajiin. Vuoden 2013 EM-kilpailujen jälkeen hän on pelannut yhteensä 22 naisten maaottelua. EM-kilpailuissa hän tuli vaihtopelaajana kentälle tappiolliseen Ruotsi-otteluun ja pelasi kokonaan tasapeliin päättyneen ja Suomen viimeiseksi jääneen alkulohko-ottelun Tanskaa vastaan.


title: Paras näyttelijäkokoonpano draamasarjassa (SAG)

text: Parhaan draamasarjan näyttelijäkokoonpanon SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.


title: Rosa Russo Iervolino

text: Rosa Russo Iervalino (s. 17. heinäkuuta 1936 Napoli) on italialainen poliitikko. Hän on demokraattikoalition jäsen. Hän toimi kristillisdemokraattinaisten johtajana 1968–1978. Vuonna 1979 hän oli kristillisdemokraattisen puolueen senaattorina. Vuonna 1993 hänet valittiin Partito Popolare Italianon puheenjohtajaksi. Iervalino on toiminut Napolin pormestarina vuodesta 2001 ja sisäministerinä 1990-luvun lopulla.


title: New Kids on the Block (albumi)

text: New Kids on the Block on samannimisen yhtyeen debyytti- sekä nimikkoalbumi vuodelta 1986.


title: New Kids on the Block (albumi)

text: Tyyliltään albumi voidaan lukea perinteiseksi pop musiikiksi, sisältäen vaikutteita purukumi popista, sekä myös hip hop-musiikista erityisesti levyn nimikappaleessa. Kyseinen kappale on ensimmäinen, jonka yhtye aikoinaan esitti levyn tuottajalle, Maurice Starrille, ja samalla se muistuttaa ainakin musiikillisesti hyvin paljon Run-D.M.C. yhtyeen musiikkia.


title: New Kids on the Block (albumi)

text: Muihin levyn kappaleisiin; kuten yhtyeeseen muutenkin; ovat vaikuttaneet New Editionin ja The Osmondsin kaltaiset yhtyeet, ja ne ovat musiikillisesti sekä soundeiltaan ajanmukaista synthpop musiikkia.


title: New Kids on the Block (albumi)

text: Levyn toinen raita, "Didn't I Blow Your Mind" on coverkappale, jonka alkuperäinen esittäjä soulyhtye The Delfonics levytti vuonna 1970.


title: New Kids on the Block (albumi)

text: Albumi ei kuitenkaan myynyt erityisen hyvin, ja levy-yhtiö suunnitteli jo yhtyeen vapauttamista levytyssopimuksesta, mutta Starr sai heidät ylipuhuttua, jotta yhtye saisi tehdä vielä yhden albumin.


title: New Kids on the Block (albumi)

text: Kaikki kappaleet kirjoittanut Maurice Starr, ellei toisin mainittu.


title: Sotkamon kirkko (taideteos)

text: Sotkamon kirkko on taiteilija Mikko Laasion öljyvärimaalaus kankaalle vuodelta 1957. Kooltaan 50,5×73,5 cm työ kuuluu Ateneumin taidemuseon Ester ja Jalo Sihtolan kokoelmiin.


title: Sotkamon kirkko (taideteos)

text: Musta- ja beigesävyinen "Sotkamon kirkko" -maalaus on maisemamaalaus Sotkamon kirkonkylästä järven takaa maalattuna. Mikko Laasio on tunnettu asetelmamaalarina, hän maalasi paljon asetelmia sodan jälkeen. 1950-luvulta lähtien toiseksi keskeiseksi aihepiiriksi Laasiolle tulivat maisemat.


title: Ibuki (1907)

text: Ibuki () oli keisarillisen Japanin laivaston Ibuki-luokan taisteluristeilijä. Alus valmistui vuonna 1907, ja se palveli ensimmäisessä maailmansodassa. Alus romutettiin vuonna 1923 Washingtonin laivastosopimuksen seurauksena.


title: Ibuki (1907)

text: Ibuki-luokka suunniteltiin Venäjän–Japanin sodan aikana, ja se tilattiin osana vuoden 1904 laivastontäydennysohjelmaa samanaikaisesti panssariristeilijä "Tsukuban" kanssa. Luokan alukset olivat kuitenkin raskaammin aseistettuja, ja niissä oli uudet turbiinimoottorit, joiden piti tuottaa suurempi teho ja siten suurempi nopeus. Moottoreissa oli kuitenkin ongelmia, jotka viivästyttivät "Ibukin" valmistumista.


title: Ibuki (1907)

text: Alus tilattiin Kuren laivastontelakalta. Sen köli laskettiin 22. toukokuuta 1907, ja alus laskettiin vesille saman vuoden lopulla 21. lokakuuta. Alus otettiin palvelukseen 11. marraskuuta.


title: Ibuki (1907)

text: Hieman palvelukseenoton jälkeen "Ibuki" teki matkan Thaimaahan osallistuakseen Rama VI Vajiravudhin kruunajaisiin. Alus kuului osana Japanin tukeen ympärysvalloille ensimmäisessä maailmansodassa.


title: Ibuki (1907)

text: Alus suojasi marraskuussa Tasmaninmeren ylittänyttä kymmenen joukkojenkuljetusaluksen muodostamaa saattuetta Albanyyn yhdessä "HMS Pyramuksen" kanssa. "Ibuki" ja "HMAS Sydney" suojasivat Intian valtameren ylittänyttä joukkojenkuljetussaattuetta, joka kuljetti 20 000 miestä ja 7 500 hevosta. "HMAS Sydneyn" irtauduttua saattueesta ja jouduttua taisteluun Saksan keisarikunnan laivaston risteilijän "Emdenin" kanssa alus jäi saattueen ainoaksi suojaksi. Aluksen päällikkö Kanji Kato olisi halunnut osallistua taisteluun, mutta sai määräyksen pysyä saattueen suojana.


title: Ibuki (1907)

text: Washingtonin laivastosopimuksen astuttua voimaan "Ibuki" myytiin romutettavaksi 20. syyskuuta 1923. Aluksen tykit säilytettiin ja ne sijoitettiin rannikkopattereiksi Hakodateen sekä Tsugarunsalmen rannalle.


title: Omenia ja kannu

text: Omenia ja kannu on taiteilija Mikko Laasion öljyvärimaalaus kankaalle vuodelta 1957. Kangas on kiinnitetty kovalevylle. Kooltaan tämä työ on 50×65 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Omenia ja kannu

text: "Omenia ja kannu" -maalaus on yksi Laasion monista sodan jälkeen maalaamista asetelmista.


Maastojuoksun Suomen-mestaruuskilpailut 1979 käytiin 13. toukokuuta Salossa.


title: Paras miesnäyttelijä draamasarjassa (SAG)

text: Parhaan draamasarjan miesnäyttelijän SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.


title: NTC Senec

text: Národné tréningové centrum Senec (NTC Senec) on Slovakiassa Senecin kaupungissa sijaitseva Slovakian jalkapalloliiton harjoituskeskus ja jalkapallostadion.


title: NTC Senec

text: NTC Senecillä pelaavat maaottelujaan Slovakian naisten ja nuorten jalkapallomaajoukkueet ja se toimii maan toiseksi korkeimmalla sarjatasolla pelaavan ŠK SFM Senecin kotikenttänä. Stadionin lisäksi alueella on myös toinen täysimittainen jalkapallokenttä.


title: Oliivipuun runkoja

text: Oliivipuun runkoja on taiteilija Mikko Laasion lyijykynätyö, 30×40 cm, vuodelta 1955. Piirustuksen omistaa Ateneumin taidemuseo ja se kuuluu Ateneumin Ester ja Jalo Sihtolan kokoelmiin.


title: Oliivipuun runkoja

text: Laasio alkoi tehdä maisematöitä piirtämällä ja maalaamalla 1950-luvulla. Tämän "Oliivipuun runkoja" -työn hän teki piirtämällä.


title: Hyväntekeväisyydestä

text: Hyväntekeväisyydestä () on Seneca nuoremman kirjoittama filosofinen teos, joka on nimensä mukaisesti tutkielma oikeanlaisesta tavasta antaa, vastaanottaa ja palauttaa lahjoituksia ja palveluksia, sekä tähän liittyvästä kiitollisuudesta ja kiittämättömyydestä.


title: Hyväntekeväisyydestä

text: Seneca kirjoitti teoksen joskus vuosien 56–64 välillä. Se on osa hänen dialogeiksi kutsuttuja moraalisia tutkielmiaan. Teoksen aihe, erilaisten lahjoitusten ja palvelusten ("beneficia") vaihtaminen, oli oleellinen osa kreikkalais-roomalaisen yhteiskunnan toimintaa. Nykyisin tätä kutsutaan lahjataloudeksi. Senecan voi nähdä esittävän teoksessa filosofisen oikeutuksen käytännölle, joka muuten voidaan nähdä itsekkäänä.


title: Hyväntekeväisyydestä

text: Seneca piti aihetta selvästikin merkittävänä, koska hän sanoi eräässä kirjeessään Luciliukselle filosofian opettavan meille ennen kaikkea, kuinka aiheen suhteen tulee toimia. Samasta aiheesta kirjoittivat tutkielmia myös useat muut filosofit, kuten Theofrastos, Epikuros, Khrysippos ja Cicero. Senecan tutkielma on kuitenkin ainoa kokonaisena säilynyt aihetta käsittelevä antiikin aikainen teos. Se on myös Senecan pisin yhteen aiheeseen keskittynyt tutkielma. Seneca yhdisteli teoksessaan erilaisia ajatuksia, koska hänen oma roomalainen kulttuuripiirinsä oli erilainen kuin se kreikkalainen kulttuuri, jossa hänen edustamansa stoalaisuus kehittyi. Samalla teos on roomalaisen yhteiskunnan käytäntöjen lähde.


title: Hyväntekeväisyydestä

text: "Hyväntekeväisyydestä" käsittää seitsemän kirjaa. Senecan lähestymistapa teoksen aiheeseen oli stoalainen; hän pyrki kehottamaan ihmisiä toimimaan sen mukaan, mikä on inhimillisen luonnon mukaista. Dialogi on suunnattu lukijoiden sielun parantamiseksi. Seneca itse jakoi teoksen kahteen osaan: kirjat I-IV käsittelevät itse lahjoitusten ja palvelusten vaihtoa, kun taas kirjat V-VII muodostavat eräänlaisen täydentävän lisäosan.


title: Hyväntekeväisyydestä

text: Seneca käsittelee muun muassa sielun luontoa suhteessa kiitollisuuteen lahjoitusta vastaanotettaessa. Hän kannattaa anteliaisuutta ja antamista antamisen itsensä vuoksi. Senecan mukaan anteliaisuus on sopiva tapa suhtautua ympäristöön, kun otetaan huomioon yhteiskunnan realiteetit ja luonne. Hän halusi kenties myös opastaa viisaita elämään yhteisössä, jossa rikkaiden on sekä huolehdittava omaisuudestaan, mikä vaatii tiettyjä sosiaalisia suhteita, että toisaalta pidettävä myös köyhät tyytyväisinä ja koko yhteiskunta yhtenäisenä. Seneca tuo esille, että juuri lahjoitusten ja palvelusten vaihtaminen on yhteiskuntaa koossa pitävä voima.


title: Hyväntekeväisyydestä

text: Teoksen alkupuolella Seneca antaa aiheesta jyrkkiä ohjeita, mutta siirtyy myöhemmissä kirjoissa käsittelemään erilaisia myönteisiä ja kielteisiä esimerkkitapauksia. Seneca hyödyntää dialogissa kuvitteellista keskustelukumppania ja vastaväittäjää ("adversarius"), retorista keinoa, jonka kautta hän pääsee esittämään omia mielipiteitään. Hän käyttää samaa menetelmää useissa muissakin teoksissaan. Menetelmä on kehittynyt hellenistisestä "diatribē"-menetelmästä.


title: Onnellisesta elämästä

text: Onnellisesta elämästä () on Seneca nuoremman kirjoittama filosofinen teos, joka käsittelee nimensä mukaisesti sitä kysymystä, kuinka ihminen voi elää onnellista elämää.


title: Onnellisesta elämästä

text: Seneca kirjoitti teoksen joskus vuosien 54–62 välillä. Se on yksi hänen dialogeiksi kutsutuista tutkielmistaan. Seneca osoitti teoksen vanhemmalle veljelleen Galliolle, jolle hän oli osoittanut myös teoksensa "Suuttumuksesta". Teos ilmentää Senecan moraalista ajattelua kypsimmillään ja tuo esille tämän stoalaista ajattelua.


title: Onnellisesta elämästä

text: Senecan teos on jaettu 28 lukuun. Aluksi Seneca toteaa, että kaikki ihmiset etsivät onnellisuutta, mutta ovat huonoja näkemään, mikä todella tekee elämästä onnellista. Hän tuo esille, että onnellisuuden tavoittelu on järjen tavoittelua. Järjellä hän ei tarkoita pelkästään logiikkaa vaan luonnon (kaikkeuden) toiminnan ymmärtämistä. Seneca esittää, että luonto itsessään on järki ("logos"). Ihmisten on käytettävä omaa järkeään elääkseen harmoniassa luonnon kanssa. Näin he saavuttavat onnellisuuden.